Japanac tvrdi da spava 30 minuta dnevno poslednjih 12 godina: "Uopšte se ne umaram"\nDaisuke Hori, 36-godišnji Japanac tvrdi da spava samo 30 minuta dnevno i da se uopšte ne umara. On je proveo poslednjih 12 godina uvežbavajući svoj um i telo da funkcionišu sa što je moguće manje sna.\n03.10.2021. - 14:00\nIlustracija, foto: SrideeStudio/ Shutterstock\nDaisuke Hori tvrdi da je smanjio (dnevno) vreme spavanja sa oko 8 sati dnevno na samo 30 minuta, a da nije pretrpeo nijedan ozbiljan sporedni zdrastveni efekat povezan sa nedostatkom sna.\nOn je predsedavajući "Japanske asocijacije za spavanje" i sada uèi druge kako da smanje svoje dnevno vreme za spavanje kako bi mogli više da uživaju i što više budni provode vremena u svom životu.\nDaisuke Hori nedavno je prikazan u jednoj popularnoj japanskoj TV emisiji, gde je govorio o svom kontroverznom rasporedu spavanja.\nRekao je da zbog 16 sati neprekidnog rada jednostavno nije mogao da radi sve stvari koje želi.\nU jednom trenutku poèeo je da istražuje i eksperimentiše sa smanjenjem dnevne rutine spavanja, a tokom nekoliko godina uspeo je da preðe sa 8 sati na samo pola sata sna, a da pritom ostane zdrav i energièan kao što je bio pre.\nBudući da 30 minuta sna teško zvuèi održivo tokom dužeg vremenskog perioda, producenti TV emisija su izazvali Horija da prikaže svoju dnevnu rutinu pred kamerama u periodu od tri dana. Prihvatio je da ga prati televizijska ekipa i uspeo je da odspava samo 30 minuta, ponekad èak i manje od toga.\nTokom trodnevnog testa pred tv kamerama u emisji, Daisuke Hori je noći provodio igrajući video igre i mahjong, surfujući i družeći se sa prijateljima koji su, što je smešno, svi "kratkotrajni" spavaèi. Svi su zajedno trenirali kako bi skratili dnevnu rutinu, kako bi zajedno mogli da uživaju u kvalitetnijem vremenu.\nÈak i nakon što su svoju neobiènu rutinu spavanja predstavili na nacionalnoj televiziji, mnogi gledaoci još uvek nisu bili ubeðeni da je on mogao da spava samo 30 minuta dnevno poslednjih 12 godina.


Obilježen Dan oslobođenja Zvornika – Zvornik Danas\nNaslovna/izbor urednika/Obilježen Dan oslobođenja Zvornika\nObilježen Dan oslobođenja Zvornika\nRedakcija Send an email 9. aprila 2019\nZVORNIK – Pomenom, polaganjem vijenaca i paljenjem svijeća na centralnom spomeniku za 1.080 poginulih boraca u odbrameno-otadžbinskom ratu, te obilaskom Spomen sobe i Svečanom akademijom, u Zvorniku je danas obilježen Dan oslobođenja grada.\nPomen je služilo mjesno svešenstvo, a vijence na spomenik položili su zamjenik gradonačelnika Zvornika Bojan Ivanović i tadašnji predsjednik opštine Brano Grujić, predstavnici Gradske boračke organizacije, Gradske organizacije porodica poginulih i zarobljenih boraca i nestalih civila, Gradske organizacije ratnih vojnih invalida, Veterana Vojske Republike Srpske i zvoričkog SUBNOR-a, te poslanici u Narodnoj skupštini Republike Srpske i Parlamentu BiH i odbornici Skupštine grada Zvornika.\nNekadašnji komandant Zvorničke pješadijske brigade general Vinko Pandurević istakao je da su ovo dani kada se treba sjetiti perioda jednog vremena u kome su neki pojedinci pomislili dagrad Zvornik može pripasti samo njima a nikako drugima.\nGeneral Pandurević je podsjetio da je to bio period kada su Srbi u gradu Zvornika bili lišeni osnovnih prava i sloboda, kadanisu imali pravo na svoj grad.\n„Ali zahvaljujući ljudima koji su u to vrijeme razumjeli političku sitauaciju i smogli snage da se organizuju i odbrambeno i vojno, svi ekstremni elemente koji su mislili daje grad njihov, protjerani su sapodručja grada“, rekao je Pandurević.\nIstičućim da je nakon toga uspostavljena vlast naroda i onih koji žele da žive u miru i slozi sasvim ostalim u Zvorniku, general Pandurević je rekao da se u toku rata žestoko branilo ono što je ostavreno u aprilu1992. godine.\n„Vrlo kratko vrijem poslije toga formirana je Zvornička brigadakoja je uslavnim danima ratovanjai vojevanja odbranila područje Zvornika i stvorila usloveza nesmetan rad i život provrede“, rekao je general Pandurević.\nOn je istakao da su sada u Zvorniku stvoreni ravnopravni uslovi za sve koji žele da zajedno jednisa drugima žive i grade Zvornik, da izgrađuju privredu daim Republika Srpska bude na srcu.\nGeneral Pandurević je pozvao sve da se zajedno obilježavaju i slave dani, kako bi se ono vrijeme koje je bilo zlo samo po sebi i koje je stvorilo stanje koje se nije moglo dugo trpiti, prevazišlo i ostavilo u prošlosti, ali da sežrtve ne zaborave.\nPredsjednik Gradske organizacije porodica poginulih i zarobljenih boraca i nestalih civila Zvornik Staka Petrović naglasila je da je veoma bitno da se obilježava oslobođenje grada Zvornika.\nOna se zahvalila svimakoji su učestvovali u oslobađanju ovog rada, posebno onima koji su dali svoje živote za ovaj grad kako bi sadašnja i buduća pokolenja živjela u miru i slobodi.\nPetrovićeva je istakla da porodice boračke populacije žive solidno, da imaju primanja, da su stambeno obezbjeđene, a one koje nisu da je u toku njihovo zbrinjavanje.\nPredsjednik Gradske boračke organizacije Lazar Ristić rekao je da je Zvornik oslobođen 9. aprila 1992. godine od ekstremista i barikada preko kojih je Srbima bilo zabranjeno kretanje.\nOn je naglasio da rat nije donio nikome dobro, pa ni Zvornku i poželio svima da ne bude više ratova.\nRistić je rekao da je u toku odbrambeno-otadžbinskog rata na području Zvornika poginulo 566 pripadnika Vojske Repubike Srpske, da ih je više od 700 ranjeno, te da se još 32 srpska borca vode kao nestali.\nNa današnji dan, prije 27. godina, prva žrtva u Zvorniku bila je srpska i to Rade Radović-zvani Luka, a dan poslije ubijen je zastavnik Miko Stanojević, dok je ranjeno neoliko vojnika u zasjedi, koju su organizovali muslimani iz Sapne, zadašnje zvorničke mjesne zajednice.\nNa svečanoj Akademiji, posvećenoj oslobođenju grada Zvornika, govorio je prvi predsjednik opštine Zvornik iz 1992. godine Brano Grujić.\nNa Akademiji su članovi Pozorišta mladih Zvornik govorili o Milunki Savić, učesniku Prvog svjetskog rata, te čitali pismo srpskih vojnika i oficira iz Velikog rata, upućeno porodici jednog Austrijanca, koji je govorio da je srpske vojnike odlikovala dobrota, plemenitost, čojstvo i junaštvo. Nastupili su i članovi Kulturno-umjetničkog društva „Sveti Sava“.\n1992 2019 dan oslobođenja zvornik\nNa području Foče snijeg i do pola metra\nNesvakidašnja saobraćajna nesreća u Bijeljini: Sudarili se magarac i biciklista\nTrampov novi savjetnik: NATO snage su gađale Srbe u RS 300 puta za 24 sata


Fabio Koentrao - Blic Sport\nPREVARANT Laž igrača Reala koja je ugrozila živote\nPortugalski fudbaler Fabrio Koentrao, defanzivac Real Madrida, varao je na vozačkom ispitu. On je navodno platio 4.000 evra da mu pomagač sedi iza monitora i rukom pokazuje tačne odgovore.\nKOGA BRIGA ZA REAL Koentrao želi da ostane u Monaku\nFudbaler Real Madrida Fabio Koentrao, koji igra na pozajmici u Monaku, rekao je da želi da ostane u tom francuskom klubu.\nKoentrao: Ne zatvaram vrata eventualnom povratku u Real\nFudbaler Monaka Fabio Koentrao rekao je da još uvek gaji emocije prema Realu i da ne isključuje mogućnost da ponovo zaigra za Madriđane nakon isteka pozajmice u francuskom klubu.\nKoentrao: Divim se Junajtedu, ali imam ugovor sa Realom\nFudbaler madridskog Reala Fabio Koentrao izjavio je da bi mu bila čast da zaigra za Mančester junajted, ali da ima ugovor sa Realom i želi veću minutažu u madridskom timu.\nPortugal oslabljen: Koentrao ne igra protiv Francuza\nFudbalski reprezentativac Portugala Fabio Koentrao propustiće prijateljsku utakmicu protiv Francuske zbog povrede levog kolena.\nKoentrao završio učešće na Svetskom prvenstvu\nPortugalski fudbaler Fabio Koentrao završio je učešće na Svetskom prvenstvu u Brazilu zbog povrede butine, saopštio je nacionalni savez te zemlje.\nKoentrao i Almeida se povredili, neće igrati protiv Amerikanaca i Gane\nFudbalski reprezentativci Portugala Fabio Koentrao i Ugo Almeida povredili su se na utakmici sa Nemačkom zbog čega će propustiti preostala dva susreta u grupnoj fazi Svetskog prvenstva.\nKoentrao produžio ugovor sa Realom do 2019.\nPortugalski internacionalac Fabio Koentrao produžio je ugovor sa madridskim Realom do 2019. godine, preneli su španski mediji.\nKoentrao: Riberi nije zaslužio zlatnu loptu\nReprezentativac Portugalije Fabio Koentrao rekao je da igrač Bajerna Frank Riberi nije zaslužio nagradu Zlatna lopta i naveo da bi priznanje trebalo da dobije njegov zemljak i klupski drug iz madridskog Reala, Kristijano Ronaldo.\nKoentrao oblači dres Čelsija\nŽoze Murinjo zbog velikih problema na poziciji levog beka primoran je da dovede pojačanje, a engleski mediji nagađaju da se radi na angažovanju Fabija Koentraa.\nFudbalski reprezentativac Portugalije i član madridskog Reala Fabio Koentrao produžio je ugovor sa tim klubom do juna 2018. godine.\nKarvaljo: Koentrao će napustiti Real, Ronaldo ostaje\nBivši portugalski reprezentativac Rikardo Karvaljo izjavio je da će njegov zemljak Fabio Konetrao napustiti Real Madrid ovog leta.\nPogledajte kako je Koentrao izmamio suze kod Murinja, Kasiljasa i ostalih "kraljevića"!\nŠpanski mediji utrkuju se u tome ko će više da ismeje inteligenciju Portugalca Fabija Koentraa koji je pred meč sa Espanjolom učinio nešto što je nasmejalo sve na klupi Reala, pa i Žozea Murinja.\nKoentrao se vratio na treninge Reala, Iguain u autu mesec dana\nTrener Reala Žoze Murinjo moći će u narednom periodu da računa na tek oporavljenog Fabija Koentraoa, ali sledećih mesec dana biće lišen usluga napadača Gonzala Iguaina.\nŠpanci ne praštaju, Koentrao propušta meč sa Barsom zbog vređanja sudije!\nFudbaler Real Madrida Fabio Koentrao suspendovan je na četiri utakmice i propustiće utakmicu španskog Super kupa protiv Barselone.


Niška televizija : Južne vesti\n11:20, 4. 9. 2018.\nZa TV prenos sednica Skupštine Niša opet 1.000 evra po satu\n08:12, 9. 2. 2018.\nNišlije bi 35 sati direktnog televizijskog prenosa sednica Skupštine grada Niša, kako je navedeno u javnoj nabavci Gradske uprave, trebalo da koštaju oko 4 miliona dinara. Time se nastavlja prošlogodišnja praksa - 1.000 evra za sat vremena prenosa.\nI u novoj godini TV prenos sednica Skupštine grada 1.000 evra po satu\n08:00, 11. 1. 2018.\nNišlije će za prvih 10 sati direktnog televizijskog prenosa sednica Skupštine grada u 2018. godini platiti oko 1,3 miliona dinara "Niškoj televiziji", koja je kao jedini ponuđač, ponovo pobedila na gradskom tenderu za ovu uslugu.\nNovi tender za TV prenos sednica - više para za manje posla\n15:27, 6. 10. 2017.\nNakon dva poništena tendera za direktan TV prenos sednica Skupštine Grada, na kojima se nije javila nijedna televizija, raspisan je novi, na kojem Grad nudi čak 4,5 miliona dinara za prenos 4 sednice. U odnosu na prethodni, poništen tender, na kojem je Grad bio spreman da ponudi 3.5 miliona dinara za 6 desetosatnih sednica, iznos koji se sada nudi je skoro duplo veći, a posla je manje.\nSednica niške Skupštine počela sat kasnije, jer nije bilo TV prenosa\n09:51, 22. 9. 2017.\nIako su u Kabinetu gradonačelnika rekli da ne može biti direktnog televizijskog prenosa današnje sednice Skupštine Grada Niša, jer je propao tender za ovu uslugu, pošto nije bilo ponuđača, "Niška televizija" je ipak prenosi. Zasad nije poznato da li uopšte postoji bilo kakav ugovor između Grada i ove televizije, a sednica je kasnila sat vremena, jer se čekalo postavljanje kamera.\nNeizvesno ko će prenositi sednice Skupštine Grada Niša\n15:57, 20. 9. 2017.\nPošto je obustavljen tender za direktni televizijski prenos sednica Skupština Grada Niša, jer na njemu nije bilo nijedne ponude, Gradska uprava raspisala je novi, a za tu uslugu, nudi 3,5 miliona dinara, što je za oko milion i po više od prethodnog tendera.


Kosovo odbilo izručenje osumnjičenog za 'terorizam'\n14. decembar/prosinac, 2017.\nUgur Toksoj (drugi s desna) ispred Suda, Priština\nUsled nedostatka materijalnih dokaza i drugih zahteva za izručenje, kosovski tužilac povukao je zahtev za ekstradiciju turskog državljanina Ugura Toksoja (Toksoy) kojeg vlasti u Turskoj traže zbog sumnje da je bio član pokreta Hizmet turskog religijskog vođe Fetulaha Gulena (Fethullah) kojeg Ankara smatra terorističkim, pod nazivom FETO. Turska vlada je optužila Gulena za neuspeli puč 2016. godine.\nToksoj je uhapšen na Kosovu 28. oktobra, kada mu je određen pritvor od 40 dana, a nakon toga je oslobođen uz garancije. Protiv njega se vodi krivična istraga u Turskoj zbog navodnog učešća u oružanoj organizaciji.\nU zapisima tužilaštva je navedeno da je Toksoj finansijski potpomagao Gulenov pokret.\nSpecijalni tužilac Alji Ređa je na početku ročišta kazao da prvobitni zahtev turskih vlasti nije bio kompletan i da nije posedovao materijalne dokaze.\nReđa je od turske ambasade u Prištini zatražio da se što pre osiguraju validni materijalni dokazi za izručenje Ugura Toksaja, što se nije desilo.\n"Na vreme sam zatražio materijalne i relevantne dokaze za izručenje. Mesec dana sam svakodnevno putem e-maila kontaktirao ambasadu i tražio dokaze. Odgovarali su potvrdno, ali na kraju nisu obezbedili materijalne dokaze. Stoga, zakon mora da funkcioniše i zahtev da se povuče. Tužilac ne mora uvek da tuži već da pronađe istinu i da deluje na osnovu zakona, a ne na osnovu osećanja ili nečijeg zahteva", kazao je Ređa.\nKako je istakao, on ni prilikom hapšenja Toksoja nije imao dokaze, osim zahteva za izručenje i informacije da se protiv njega u Turskoj vodi istraga.\n"Mi smo to trebali da sprovedemo jer imamo dobre odnose sa Turskom, pomažu nam i pomažemo mi njima, ali ovo mora da bude zasnovano na dokazima", ocenio je tužilac Ređa.\nSud je primio k znanju stav tužioca i o tome će uskoro doneti odluku.\nUkoliko se dokazi u međuvremenu pruže, moguće je da će tužilac ponovo pokrenuti slučaj.\nPo izlasku iz sudnice Toksoj se zahvalio državi Kosova, tužilaštvu i sudu na dobrom tretiranju.\n"Ja sam ovde zaista doživeo pravdu. Doživeo sam dobro ponašanje prema meni. Bez obzira što se u Turskoj vode arbitrarna suđenja i hapšenja i što se krše ljudska prava, očekujem da Kosovo bude aktivnije u odbrani ljudskih prava i da bude jak glas protiv onoga što se tamo dešava", kazao je Toksoj.\nBilo je zadovoljstvo prisustvovati ovom suđenju u kojem je Kosovo pokazalo odličnu zrelost, reči su Adema Vokšija, advokata Ugura Toksoja.\n"Ne da je pobedilo Kosovo već i kosovsko pravosuđe. Ročište je bilo javno, tužilac je lepo razjasnio situaciju i odustao od zahteva zbog nedostatka dokaza. Ovakvim korakom pokazano je da je Kosovo spremno da malo bržim koracima ide ka Evropi", kazao je Vokši, dodajući da Turska nema dokaze protiv njega, u suprotnom bi ih dostavila.\n"Želim da zatražim od Turske da ne dostavlja Kosovu neosnovane zahteve za izručenje jer je to prijateljska država koja je među prvima priznala Kosovo", naglasio je Vokši.\nTužilac Alji Ređa, koji je inače određen za međunarodnu saradnju u Specijalnom tužilaštvu, kazao je da nema drugih zahteva turskih vlasti za izručenje.\nOvo je pobeda pravosuđa Kosova: Adem Vokši (na fotografiji: zgrada suda u Prištini)\nZa Toksojem se na Kosovu tragalo na osnovu zahteva o ekstradiciji Ministarstva pravde Republike Turske od 16. i 19. oktobra 2017. i Krivičnog suda koji je izdao nalog za hapšenje.\nUgur Toksoj već deset godina živi sa porodicom na Kosovu. Radio je kao koordinator u obrazovanoj fondaciji Atmosfera u ogranku u Prizrenu, koja pruža kulturno-obrazovane usluge mladima u zemlji. Poslednje tri godine nije posetio Tursku.\nU fondaciji Atmosfera za Radio Slobodna Evropa su ranije naveli da nemaju nikakve veze sa Gulenovim pokretom, ali su istakli da su organizovali promociju njegovih knjiga.\nMeđutim, Toksoj je juče izjavio da se pokret Fetulaha Gulena zasniva na širenju tolerancije i ljubavi te dijalogu, te da prema tome, fondacija Atmosfera putem obrazovanja promoviše iste vrednosti.\n"Prema tome, mi kao pokret i fondacija Atmosfera sa gimnazijom Hasan Nahi, pokušavamo da putem obrazovanja pomognemo državu, s obzirom da smo pokret inspirisan mišljenjima mira, ljubavi i tolerancije Fetulaha Gulena. Delovanja Fondacije ili Gimnazije nikada nisu bila uperena protiv kosovskih zakona ili ljudskih prava uopšte", ukazao je Toksaj.\nŠkole povezane sa Gulenovim pokretom\nKosovski savet za ljudska prava navodi da je ovo politički motivisan slučaj i da Ugur Toksoj ne bi imao fer suđenje u Turskoj.\nTurska ambasadorka na Kosovu Kiviljiđim Kilić na konferenciji za novinare u oktobru je rekla da su izjave u vezi sudskih procesa u Turskoj neosnovane i neprijatne, te da predstavljaju otvoreni pokušaj da se prevari pravosuđe.\nKilić je tada izrazila nadu da će kosovsko pravosuđe odlučiti ispravno u vezi ovog slučaja, navodeći da će se Toksoj suočiti sa suđenjem u Turskoj.\nAmbasada juče nije želela da komentariše ovaj slučaj.


Časopis Industrija :: KLM počinje da koristi održivo avio-gorivo na svim letovima iz Amsterdama\nHolandska avio-kompanija KLM (KLM Royal Dutch Airlines) počela je od 10. januara da koristi održivo avio-gorivo (Sustainable Aviation Fuel - SAF) na svim svojim letovima iz Amsterdama.\nZa sada će KLM dodavati 0,5% ovog goriva, a ambicija avio-kompanije je da do 2030. godine 10% sveg goriva upotrebljenog u avijaciji bude održivo avio-gorivo, ističe se u saopštenju.\nŠta je održivo avio-gorivo i zašto je ono važno\nTrenutno je SAF je najvažniji činilac u borbi za održiviju avio-industriju, jer njegova upotreba može da smanji emisiju ugljen-dioksida za čak 75%!\nNa nivou Evropske unije podnet je predlog da obavezni udeo održivog avio-goriva na letovima iz i unutar EU bude 2% do 2025. godine, dok je ambicija KLM-a i njegovih partnera da obavezni udeo ovog goriva u celom svetu do 2030. godine bude 10%.\nZbog toga je KLM već danas na potpuno dobrovoljnoj bazi počeo da koristi SAF na svojim letovima.\nNa ovaj način su ciljevi KLM-a u skladu sa ciljevima Klimatske rezolucije Ujedinjenih nacija (UN Climate Agreement) potpisane u Parizu, po kojoj se očekuje nulta emisija CO2 do 2050. godine.\nUpotreba održivog avio-goriva povećaće cenu avio-karata od jednog do 12 EUR po karti\nZahvaljujući korporativnom SAF programu, KLM već koristi održivo avio-gorivo na svojim letovima.\nDodatnih 0,5% ovog goriva koji će se od 10. januara 2022. godine koristiti na svim letovima iz Amsterdama, biće finansirano preko putničkih avio-karata, a doplata će varirati od jednog do 12 EUR po karti, u zavisnosti od dužine leta i klase u kojoj putnik leti.\nOdrživo avio-gorivo će promeniti budućnost avio-industrije, a KLM kao jedan od primarnih ciljeva postavlja ekološku tranziciju avijacije.\nJoš 2011. KLM je izveo prvi komercijalni let na svetu na kom je korišćeno bio-gorivo, dok je u februaru 2021. avio-kompanija imala prvi komercijalni let na svetu koji je koristio sintetički kerozin proizveden na bazi ugljen-dioksida, vode i obnovljive energije sunca i vetra.\nKLM je svestan da je dodatak od 0,5% održivog avio-goriva veoma mali korak, ali i da je vrlo važan i nada se da će i druge avio-kompanije slediti ovu inicijativu u borbi za zdraviju planetu, navedeno je u saopštenju.\nInicijativa za zeleniju planetu - CO2ZERO\nKLM već godinama omogućava putnicima da smanje karbonski otisak svog leta preko CO2ZERO programa.\nDo sada se novac prikupljen ovom inicijativom koristio za pošumljavanje naše planete, te je u Panami zasađeno preko hiljadu hektara prašume.\nKLM trenutno kupuje relativno velike količine SAF-a i potpisao je različite kupoprodajne ugovore sa dobavljačima.\nOvo će garantovati standardni dodatak od 0,5% za letove koji polaze iz Amsterdama i omogućiti KLM-u da zadovolji dodatnu potražnju koju generišu putnici putem CO2ZERO programa, kao i potražnju koju stvaraju partneri avio-kompanije preko korporativnih programa.\nOsim obnove flote i stalnih inovacija unutar kompanije, KLM se zalaže za energetsku tranziciju avijacije.


Nauka & Tehnologija arhiva vesti 07.01.2018 - Naslovi.net\nNe otvarajte sumnjive poruke, koje vam stignu u Messenger aplikacije ili na vebu. Tokom 7. januara u Srbiji se pojavio novi Messenger virus, koji napada korisnike, a da oni toga najčešće nisu ni svesni. Virus se širi putem zaraženog Messenger naloga… »\nStiže novi Dell XPS 13 laptop sa Intel Core CPU-om osme generacije\nNovi Dell XPS 13 laptop je tanji od prethodnika, ima manje okvire oko ekrana i dodaje podršku za Windows Hello infracrvenu kameru. Laptop je dostupan po početnoj ceni od 975 dolara, a za ovo se dobija 13.3-inčni 1080p displej, Intel Core i5-8250U… »\nReligija i srpski zidari\nKalendarski period od Nikoljdana do proleća obiluje praznicima. Svi su, na svoj način, povezani sa religioznim osećanjima građana i narodnom tradicijom. Ono što je manje poznato, a čuva se u dokumentima u Arhivu Jugoslavije, Fond 100, odnosi se na… »\n07.01.2018 Nauka & Tehnologija, izvori


Dan osnovne škole „Mihailo Petrović Alas“: Znanjem osvajamo svet - Beogradski Portal\nDan osnovne škole „Mihailo Petrović Alas“: Znanjem osvajamo svet\nKarnevalom i druženjem dece, nastavnika i roditelja, u dvorištu Osnovne škole „Mihailo Petrović Alas“ proslavljeno je 63 godine od otvaranja škole septembra 1959. godine, kada je ova osmoletka na Dorćolu dobila ime OŠ „Pero Popović Aga“, po jednom od sedam sekretara SKOJ-a. Svečanost povodom proslave Dana škole otovrila je direktorka Dragana Kuzmanović, a među mnogobrojnim gostima bio je i zamenik predsednika opštine Stari grad Aleksandar Todorović, nekadašnji đak OŠ „Mihailo Petrović Alas“.\n„Škola je izvela na put mnogo generacija, uspešnih na svim poljima. Kroz našu školu prošao je i veliki broj poznatih ličnosti, ali pažnju zavređuju svi naši sadašnji i bivši đaci, učitelji i nastavnici. Ponosni smo na trenutne uspehe naših đaka i nastavnika, koji se nižu svakodnevno kako u oblasti prirodnih i društvenih nauka, tako i u sportu. Biti deo ovog kolektiva i tima je velika čast svakog zaposlenog u ovoj školi. Kroz uspehe i znanje držimo se zajedno svi jedne parole „Znanjem osvajamo svet““, rekla je direktorka škole Dragana Kuzmanović.\nU prepodnevnom programu povodom proslave Dana škole učestvovali su učenici mlađih razreda sa svojim učiteljima, koji su izveli niz muzičkih i scenskih tačaka. Kao prateći program organizovan je i dečiji sajam posvećen svim zemljama sveta gde je učio, živeo i radio Mihailo Petrović Alas, matematičar, profesor Beogradskog univerziteta i akademik Srpske kraljevske akademije.


Valjevo: Počela sanacija Kolubare (video) - Gradjevinarstvo.rs\n18.06.2014. | RTS\nIako su štete od poplava u valjevskom kraju najveće do sada, izbegnute su katastrofalne razmere zahvaljujući i dugoročnim preventivnim merama odbrane od poplava na vodotokovima. Zato je i sada jedan od prioriteta sanacija najoštećenijih mesta na rekama pre svega na Kolubari i pritokama, gde su radovi u toku.\nZa sanaciju korita Kolubare zbog velikih oštećenja trebaće i vremena i stotine miliona dinara. Ipak, najkritičnija mesta i nanosi ne smeju da čekaju nove veće vode, pa se po nalogu „Srbijavoda“ počelo sa preventivnom sanacijom.\n- Ima pet kritičnih lokacija na kojima će se raditi. To ne podrazumeva vraćanje korita u prvobitno stanje već samo zaštitu obala od daljeg urušavanja – kaže Đorđe Malešević iz preduzeća „Erozija“.\nU Valjevu na Kolubari biće sanirano 700 metara na najkritičnijim mestima gde je voda praktično odnela obalu, a radiće se i na drugim sličnim mestima na nasipima i vodotokovima u Kolubarskom okrugu. I Valjevce koji žive u neposrednoj blizini reke obradovale su mašine u koritu Kolubare.\n- Ljudi rade odgovorno i vrši se nasip velikim kamenom koji je dobar za odbranu, jer da nije njega bilo tu kad je to bilo prvi put, Kolubara bi presekla ovaj put – kaže Aranđel Tomić iz Valjeva.\nI lokalna samouprava u Valjevu čisti i sanira bujične vodotokove drugog reda, a na pojedinim mestima, već godinama najkritičnijim, kao što je reka Ljubostinja, sprovode se i trajnije mere zaštite.\n- Biće urađeno do te mere da u narednom periodu nećemo imati problema sa ovim bujičnim rekama – tvrdi Milan Trifunović iz „Direkcije za izgradnju“ Valjeva.\nNačelnik Odeljenja za vanredne situacije Kolubarskog okruga Milan Mihajlović kaže da je cilj obezbediti prihvat novih velikih voda i proticaj, pre svega u urbanim naseljima ugroženim poplavama. U završnoj fazi je izrada elaborata kompletne sanacije vodotokova prvog reda u valjevskom kraju.


Uhapšeni napadači na novinara Radio Valjeva i portala Kolubarski Info - kolubarski.info\nNeki od napadača na novinara © kolubarski info\nredakcija February 1, 2019\t2 Komentara\nPrema informacijama do kojih je došla redakcija INFO 24 u Osnovnom javnom tužilaštvu u Valjevu, u toku prethodne večeri uhapšena su lica Petrović Božidar iz mesta Sedlari i Grković Momčilo iz Valjeva, a zbog sumnje da su izvršili kvalifikovani oblik krivičnog dela nasilničko ponašanje.\nOva lica se sumnjiče da su tokom jučerašnjeg skupa organizatora “Udruženja boraca rata od 1990. godine” čiji je glavni pokretač Ljubomir Bradić, naneli telesne povrede novinaru Radio Valjeva i portala Kolubarski Info, Marku Aćimoviću.\nPrema ovim licima javni tužilac je zatražio da se odredi pritvor do 30 dana, a odluku o određivanju pritvora očekuje se da u toku današnjeg dana donese sudija za prethodni postupak Osnovnog suda u Valjevu.\nTags: hapšenje, kolubarski.info, ljubomir bradić, napad na novinara, uhapšeni napadači, valjevo\nValjevo: ekskluzivni snimak napada na našeg urednika Marka Aćimovića (VIDEO)\nA zasto su samo njih dvojica uhapsena svi smo videli na snimku ko je prvi napao novinara i huskao borce na istog????? Ocigledno nema pravde niti ce je biti u ovom nasem gradu\nFebruary 1, 2019 - 9:53 pm\nNovinar je napadnut dok je izveštavao sa skupa. Bitno je da su pohapšeni.


Nacionalna služba za zapošljavanje - Vesti - Osposobljavanje za rad u struci \nPromocija Programa pripravništva\nOsposobljavanje za rad u struci\nJagodina | Vest, datum objave: 9. јул 2019.\nFilijala Jagodina NSZ promovisaće aktivnosti koje se odnose na Program pripravnika za nezaposlene sa srednjim obrazovanjem i Program pripravnika za mlade sa visokim obrazovanjem, u četvrtak, 11. jula 2019. godine u 9 časova u prostorijama Filijale Jagodina.\nProgram pripravnika za nezaposlene sa srednjim obrazovanjem podrazumeva stručno osposobljavanje nezaposlenog za samostalan rad u struci za koju je stekao odgovarajuće obrazovanje i kvalifikacije, dok Program pripravnika za mlade sa visokim obrazovanjem podrazumeva stručno osposobljavanje nezaposlenog za samostalan rad u zanimanju za koje je stečeno najmanje visoko četvorogodišnje obrazovanje (najmanje 240 ESPB).\nNavedeni programi namenjeni su poslodavcima koji pripadaju privatnom sektoru, a realizuju se u cilju obavljanja pripravničkog staža, odnosno sticanja uslova za polaganje stručnog ispita, kada je to zakonom, odnosno pravilnikom, predviđeno kao poseban uslov za rad na određenim poslovima, uz zasnivanje radnog odnosa. Mogu se uključiti nezaposleni do 30 godina, bez radnog iskustva u zanimanju za koje je stečeno odgovarajuće obrazovanje.\nUčešćem u ovim programima nezaposleni stiču radno iskustvo, znanja i veštine za rad u struci. Programi su zasnovani na analizi potreba tržišta rada, odnosno potreba poslodavaca u pogledu potrebnih znanja i veština neophodnih za obavljanje konkretnih poslova.\nU Filijali Jagodina u ovoj godini predviđeno je uključivanje 24 nezaposlena sa srednjim obrazovanjem i 27 nezaposlenih sa visokim obrazovanjem u Program stručne prakse.\nZnanjima i veštinama do posla datum objave: 27. новембар 2019. Na evidenciji Filijale Užice NSZ trenutno se nalazi 320 osoba sa invaliditetom, od kojih 263 ima procenjenu radnu sposobnost prvog stepena.\nSajam zapošljavanja u Ćupriji – 29. novembra datum objave: 26. новембар 2019. Nacionalna služba za zapošljavanje - Filijala Jagodina organizuje Sajam zapošljavanja u Ćupriji, koji će se održati u petak, 29. novembra 2019. godine, u Galeriji Ustanove kulture „Sinđelić“, Ulica Karađorđeva 19, od 11.00 do 13.00 časova.\nSajam zapošljavanja na Zvezdari – 26. novembra datum objave: 22. новембар 2019. Služba Zvezadara beogradske filijale NSZ i Gradska opština Zvezdara organizuju Sajam zapošljavanja, u utorak, 26. novembra 2019. godine, od 10 do 14 sati, u prostorijama Akademije poslovnih strukovnih studija, Kraljice Marije 73.


RTCG - Radio Televizija Crne Gore - Nacionalni javni servis :: Turizam i ekologija :: Gradiće 20 novih kupališta u Boki\nMORSKO DOBRO 07. 03. 2018. 08:02 >> 07:59 0\nCrnogorska obala mogla bi postati bogatija za više od 20 novih mjesta za kupanje koja će graditi i uređivati Javno preduzeće za upravljanje morskim dobrom u Bokokotorskom zalivu, kroz model privatno-javnog partnerstva, saopšteno je iz te kompanije.\nPR Morskog dobra, Ivana Lazović, kazala je za Pobjedu da je u pripremi javni poziv za zakup morskog dobra i za izgradnju novih kupališta.\n"Novi prostori za kupanje potrebni su za razvoj ponude na primorju, posebno ako uzmemo u obzir ograničene plažne resurse i dinamičan razvoj smještajnih kapaciteta", rekla je Lazović.\nKako je navela, sa posebnom pažnjom se planira proširenje kupališnih kapaciteta u Risansko-kotorskom zalivu gdje je veći dio obale pod zaštitom Uneska i gdje posebno treba voditi računa o zaštiti životne sredine i kulturnih dobara.\n"Planiramo izradu studije formiranja novih kupališta u tom području, a akcenat je na prilagođavanju postojećih pontona", objasnila je Lazović.\nPlanom objekata privremenog karaktera u zoni morskog dobra od 2016. do 2018. godine, duž obale je definisano ukupno 359 kupališta.\nLazović je kazala da će krajem godine započeti izradu novog plana koji bi u skladu sa novom zakonskom regulativom trebalo da važi pet godina.\nOna je podsjetila da se prema aktuelnom planu, plaže daju u zakup na tri godine, a da će od naredne sezone zakup trajati pet godina.\nSa druge strane, kako je dodala Lazović, Morsko dobro, shodno detaljnim studijama lokacija, zaključuje i drugoročne ugovore sa investitorima koji grade nova kupališta.\n"Postoji više takvih ugovora i oni traju od deset do 20 godina. Takav trend zastupljen je uglavnom u Bokokotorskom zalivu, gdje su prirodni resursi ograničeni, a imamo i manji broj investicionih ugovora za izgradnju kupališta u Budvi i Baru", navodi Lazović.\nJavnim pozivom za davanje u zakup kupališta iz 2016. godine do danas je ustupljeno 330 od 350 javnih kupališta, i to 102 u Herceg Novom, 99 u Budvi, 44 u Baru, 41 u Ulcinju, 23 u Kotoru i 21 u Tivtu.\nSvaki zakupac je, kako je podsjetila Lazović, dužan da oslobodi 50 odsto plažnog prostora od mobilijara.\nLazović je objasnila da osim javnih, postoji i pet gradskih kupališta, na kojima zakupac nema pravo da postavlja mobilijar, a riječ je o po dva kupališta u Herceg Novom i Budvi i jednom u Kotoru.\nBoka Kotorska JP Morsko dobro\nPlastika dominantan otpad na plažama\nU infrastrukturu uloženo skoro 25 hiljada eura\nVoda na većini kupališta odličnog kvaliteta\nTužbe za deset zakupaca plaža


Irska ne može da garantuje publiku, UEFA im oduzima EP u fudbalu\nSrijeda, 7.04.2021., 18:56 Srijeda, 7.04.2021., 18:58\nFudbalski savez Republike Irske poslao je obavještenje u UEFA da ne može da garantuje prisustvo publike za vrijeme održavanja Evropskog prvenstva u fudbalu, iako su jedan od organizatora, a razlog je pandemija koronavirusa.\nPrema informacijama novinara “beIN” sporta, UEFA će zbog toga sve utakmice koje su predviđene da se igraju u Dablinu premjestiti u Englesku.\nU Londonu je već predviđeno održavanje utakmica grupe D u kojoj, na žalost, neće biti reprezentacije Srbije zbog poraza u baražu od Škotske.\nPrijestonica Velike Britanije biće domaćin i jedne utakmice osmine finala, kao i oba polufinala i finala.\nEvropsko prvenstvo je po prvi put trebalo da se održi u 12 različitih zemalja, ali je zbog pandemije koronavirusa pomjereno za godinu dana.\nTurnir treba da se odigra u periodu od 11. juna do 11. jula, a ušestvovaće 24 selekcije podijeljene u šest grupa.


Organizacija "Čepom do osmeha" izmamila osmeh učenicima specijalne škole "Bubanj"\nPočetak/Društvo/Organizacija „Čepom do osmeha“ izmamila osmeh učenicima specijalne škole „Bubanj“\nOrganizacija „Čepom do osmeha“ izmamila osmeh učenicima specijalne škole „Bubanj“\nNiške Vesti 20. februara 2019.\nOrganizacija „Čepom do osmeha“ još jednom je donela osmehe u Niš. Ovog puta mališanima Specijalne škole “Bubanj”. Za bolji rad u školi, praćenje nastave i uspešnije pamćenje lekcija učenicima Danilu Cvetkoviću i Jani Mitić uručena su dva laptopa sa specijalnim programom koji je namenjen deci sa smetnjama u razvoju, a ovo je treće i četvrto pomoaglo koje se uručuje učenicima ove škole. Uručenju pomagala je prisustvovala Mina Anastasov, dete kome je ovo udruženje pre tri godine uručilo električni tricikal i to je bilo prvo pomagalo u Nišu i predsednica niškog Udruženja studenata sa hendikepom Jasmina Barać Perović.\n“Školi, odnosno njenim učenicima, smo uručili dva specijalna laptop računara koja su obezbeđena uz podršku platne institucije PaySpot, drugarima Danilu i Jani u Nišu. Zahvaljujemo se direktoru škole, Goranu Maloviću, koji nas je ugostio i poklonio fotografije koje su deca lično oslikala na platu. Zahvalnost dzgujemo i zameniku gradonačelnika Milošu Banđuru, na pozitivnim rečima podrške kome smo uručili našu sliku mozaika sa manifestacije Čepom u svet kao zahvalnost na dosadašnju nesebičnu podršku”, kaže Tanja Petković iz organizacije Čepom do osmeha.\nPrema rečima direktora škole Gorana Malovića ova pomagala u mnogome olakšavaju rad sa decom. Poseban program koji postoji omogućavaju deci sa autizmom da bolje komuniciraju, da se igraju ali i da uče.\n„Trudimo se da pomognemo gde god je to moguće i pozivamo sve roditelje da konkurišu za pomagala. Konkurs se objavljuje svake godine. Do sada su svi koji su konkurisali dobili pomagala koja su im bila potrebna“, kaže Vanja Petković, predsednica udruženja „Čepom do osmeha“. “Ovako dobri razultati su mogući samo uz pomoć svih građana Srbije, svakog pojedinca, institucije ili ustanove koje podržavaju našu akciju kako bi ona uspela”.\nUdruženje „Čepom do osmeha“ širom Srbije sakuplja plastične čepove i prikupljenim novcem kupuje pomagala za decu sa smetnjama u razvoju.\nDušica Cvetković, mama Danila kome je uručen laptop zahvalila se na donaciji svima koji sun a bilo koji način doprineli da Danilo bude srećan onoliko koliko je to bio u onom trenutku kada mu je poklon dat.\nVeliku zaslugu što su ova pomagala stigla u Niš imaju koordinatori Jelena Mitić Trajković iz Niša i Dragan Antića iz Aleksinca , ljudi koji održavaju ovu akciju u ovom kraju zemlje.\nPrema rečima direktora Gorana Malovića prioritet Specijalne škole Bubanja je opremanje kabineta za slepu i slabovidu decu.\nČepom do osmeha laptop Specijalna škola Bubanj\nŠkola „Bubanj“: Inkluzija na delu kroz predstavu „Alisa u Zemlji čuda“\nU svim objektima JPU „Pčelica“ postavljene kutije za sakupljanje čepova\nŠkoli “Ivan Goran Kovačić” laptop, projektor i bele table


Dačić: Sutra avion za London, spoljna politika se svela na borbu protiv korona virusa - Izazov\nNovi magazin 25. marta 2020. 17:26\nPrva „faza takvih“ evakuacije obuhvata ljude „zarobljene“ na aerodromima, nakon čega će se nastojati da se prevzu i drugi koji žele da se vrate iz inostranstva.\nDačić je na TV Vojvodina, u emisiji Prav ugao, rekao da se spoljna politika „svela na borbu protiv korona virusa“, tako da drugih spoljnopolitičkih aktivnosti i nema, sem nekih vido konferencija.\nSrpskim državljanima koji žele da se iz inostranstva vrate u Srbiju, preporučio je da se jave diplomatsko-konzularnim predstavništvima Srbije i da probaju da se okupe na mestima odakle ih je lakše prevesti, kao što su Pariz, Emirati, Katar, Moskva.\n„Nerealno je očekivati da možemo poslati avion u svaku zemlju gde se nalaze“, rekao Dačić, navodeći Peru, Kongo, te da se tek sad saznalo gde su sve po svetu, jer inače nemaju obavezu da se javljaju diplomatsko-konzularnim predstavništvima.\nIzneo je da Vlada Srbije plaća taj organizovani prevoz svojih državljana.\nDačić je procenio da će u Srbiji, kada prođe pandemija, „Kina svakako biti jedna od najpopularnijih zemalja“ jer je „najviše pomogla“.\nNaveo je da su Norveška i Evropska unija (EU) finansijski pomogli Srbiji, ali „to ne znači mnogo ako nemate gde da nabavite medicinsku opremu“.\nRekao je da se EU „nije pokazala solidarna jer je dala nalog da se zabrani izvoz medicinske opreme“, što je mnogima stvorilo probleme, ali je takvu opremu moguće kupiti u Kini.\nOn je rekao i da je telefonom razgovarao sa šefom ruske diplomatije Sergejom Lavrovom i da će Rusija pomoći Srbiji, mada i sama Rusija kupuje medicinsku opremu.\n„Pomoći se i Emirati“, rekao je Dačić.\nNa pitanje o zbivanjima u vlastima u Prištini, rekao je da se „oni tamo očito ne bave zdravstvom“, ali da u ovo vreme borbe protiv korona virusa „malo koga zanimaju njihova unutrašnje politička zbivanja“.\n„Zanimaju nas sa aspekta, pre svega, položaja srpskog naroda“, rekao je Dačić.\nNa pitanje da li će Srbija pomoći Kosovu u borbi protiv korona virusa, rekao je da će Srbija pomoći „što god da oni zatraže“.


Laguna - Bukmarker - Nastavak priče o Katićima čitajte u „Vremenu smrti“ - Knjige o kojima se priča\nNastavak priče o Katićima čitajte u „Vremenu smrti“\nNakon veoma uspešne i izuzetno gledane serije „Koreni“, koja je snimljena po istoimenoj knjizi Dobrice Ćosića, nastavak priče o Katićima čitajte u četvorotomnom „Vremenu smrti“, delu koje s neprocenjivom snagom svedoči o tome gde smo počeli u 20. veku i kako smo ga završili.\n„Vreme smrti“ je spomenik srpskom narodu postradalom u Velikom ratu.\nKnjiga I: „Prerovo ide u rat“\nKnjiga II: „Suvoborska bitka“\nKnjiga III: „Valjevska bolnica“\nUmetnički najuspeliji i misaono najdublji, treći deo „Vremena smrti“, smešten je u Valjevsku ratnu bolnicu, simbol ljudske požrtvovanosti, humanosti i agonije tokom Prvog svetskog rata i glavni centar za prijem srpskih vojnika, ranjenika i velikog broja izbeglica i zarobljenika, koji su zbog oboleli od epidemije pegavog tifusa. Ovde su se čudesnim spletom okolnosti i sudbine dogodile i neke od najneverovatnijih i najtragičnijih ljubavnih u priča savremenoj srpskoj književnosti.\nKnjiga IV: „Izlazak“\nPoslednji deo „Vremena smrti“ ispisuje vrhunac kolektivne drame jednog naroda, paralelno prateći herojsku odbranu i pad Beograda u austrougarske ruke, izdaju saveznika i u istoriji nezabeležen egzodus srpskog naroda, mojsijevskih razmera, i povlačenje srpske vojske preko albanskih planina.\n„Vreme smrti“ kao komplet ili pojedinačne knjige možete pronaći u svim knjižarama Delfi, Laguninim klubovima čitalaca, onlajn knjižari www.delfi.rs i na sajtu www.laguna.rs.


Za glas starijih žena | Amity\nUprkos nepovoljnim epidemiološkim prilikama zbog pandemije COVID-19, u ovoj 2020. godini, uspeli smo da realizujemo istraživanje o položaju i učešću starijih žena u političkom i javnom životu u Srbiji, na uzorku od 675 starijih žena iz 6 gradova u Srbiji: Beograda, Novog Sada, Niša, Kragujevca, Bora i Čačka.\nKljučni nalazi Istraživanja ukazuju da su:\nStarije žene u Srbiji u lošijem položaju u poređenju sa starijim muškarcima, kao i u poređenju sa ženama i muškarcima iz drugih starosnih grupa. Preko 80% starijih žena smatra da društvo ne vodi dovoljno računa o njihovom položaju i potrebama, pri čemu kao najveći problem sa kojim se suočavaju ističu loš socio-ekonomski položaj.\nStarije žene u nedovoljnoj meri učestvuju u organizovanim aktivnostima u zajednici. U lokalnim zajednicama se ne preduzimaju posebne mere u cilju stvaranja uslova da starije žene učestvuju u oblikovanju i primeni razvojnih planova lokalnih zajednica. Niko ih ne podstiče na angažman, niti ih poziva da se uključe. Posebno je evidentna njihova isključenost u seoskim zajednicama.\nPolitička participacija starijih žena je na veoma niskom nivou. Iako je kvota za učešće žena u skupštinama od ove, 2020. godine 40%, što je na izborima i ispoštovano, učešće starijih žena je minimalno. U Skupštini Srbije među 39% žena, starijih žena je samo 1,2%. Najviše ih je u Skupštini Beograda, gde je među 46% žena, 3,63% onih sa 65 i više godina, dok u skupštinama Novog Sada i Bora, starijih žena uopšte i nema.\nKako je kvantitativno istraživanje na terenu realizovano neposredno nakon završetka vanrednog stanja, koje je trajalo 53 dana, a kojim su najviše bile pogođene starije osobe, čija je sloboda kretanja 35 dana bila suspendovana u trajanju od 164 časa nedeljno, uz pretnju sankcijom, u istraživanju smo razgovarali sa ženama i o njihovom subjektivnom doživljaju uticaja mera na njihov svakodnevni život tokom trajanja vanrednog stanja. U izveštaju možete naći i te informacije, u poglavlju COVID-19.\nTakođe, rezultati će poslužiti i kao materijal za povećanje nivoa svesti i informisanosti starijih žena o pravima koje imaju na osnovu međunarodnih dokumenata (UN, Savet Evrope, EU), nacionalnih zakona, kao i o značaju njihove participacije u javnom i političkom životu, odnosno, na mestima gde se donose odluke koje ih se tiču. Biće to i svojevrstan materijal za obuku starijih žena da se bore za svoja prava i izražavaju svoje potrebe i interesovanja, kako bi se unapredio i sam nivo poštovanja ljudskih prava starijih žena i podigao stepen socijalne kohezije u društvu u celini.\nRezultate ovog istraživanja objavili smo u publikaciji: Položaj i učešće starijih žena u političkom i javnom životu u Srbiji.\nPublikacija je deo aktivnosti iz Projekta: „Za povećano učestvovanje starijih žena u javnom i političkom životu“, koji finansira Evropska unija. Pisanje Izveštaja o rezultatima istraživanja finansirano je iz budžeta Republike Srbije – Kancelarija za saradnju sa civilnim društvom. Publikacija je štampana u okviru projekta “Ključni koraci ka rodnoj ravnopravnosti”, koji sprovodi Agencija za rodnu ravnopravnost i osnaživanje žena (UN Women), uz finansijsku podršku Evropske unije.


Cvijanović o NATO-u: Kako se bude ponašala Srbija, tako ćemo i mi – Haber.ba\nCvijanović o NATO-u: Kako se bude ponašala Srbija, tako ćemo i mi\nPredsjednica Republike Srpske Željka Cvijanović izjavila je u intervjuu Srni da je veoma važno da su svi politički subjekti u RS zauzeli jedinstven stav kada je riječ o NATO putu i s toga taj stav mora da bude poštovan i prihvaćen u okviru BiH.\nZeljka Cvijanovic - Srna\n“Svi politički subjekti, i vlast i opozicija, u oktobru 2017. godine kada je u Narodnoj skupštini Republike Srpske donesena Rezolucija o neutralnosti, iznijeli su jedinstven stav u vezi sa NATO putem BiH – kako se bude ponašala Srbija i mi ćemo se ponašati na taj način i jednostavno tražimo da taj stav bude poštovan”, rekla je Cvijanovićeva.\nNa pitanje da li taj stav može da bude odbranjen i ispoštovan u zajedničkim institucijama BiH, predsjednica RS je naglasila da taj stav može i mora da se odbrani.\n“Na šta bi ličilo da kao zemlja hoćete da se krećete u nekom pravcu a sa druge strane imate polovinu države koja smatra da to treba da bude riješeno na neki drugi način? S toga u BiH kao složenoj državnoj zajednici mora da postoji konsenzus o NATO integracijama da bi ona pristupila tom savezu”, istakla je Cvijanović.\nOna je navela da nivo BiH mora da poštuje zvanični stav institucija Republike Srpske, pa tako i Rezoluciju o vojnoj neutralnosti.\n“Narodna skupština kao najpozvanija da donosi takve akte, donijela je akt koji obavezuje sve nas, ne samo na nivou RS već i predstavnike RS koji funkcionišu na nivou Sarajeva, odnosno zajedničkih institucija. Svi smo dužni da se toga pridržavamo”, rekla je Cvijanović u intervjuu Srni.\nKada je riječ o NATO integracijama, kaže Cvijanović, vremena su se mijenjala i donesene su razne odluke, jer su različita vremena upućivala da se drugačije posmatra to pitanje.\nOna je pojasnila da danas nije isti ambijent kao prije deset godina i jednostavno ne postoji saglasnost da se ide u aktivaciju Akcionog plana za članstvo (MAP) odnosno da se preko aktivacije MAP-a stigne do članstva u NATO.\n“Kako će to izgledati kada se ljudi budu izjašnjavali o tom pitanju, kada dođe na red da se opredjeljuju putem referenduma ili slično, ostaje da se vidi za neko drugo vrijeme, ali Rezolucija o vojnoj neutralnosti je odluka ovog vremena, ona je za nas relevantna i obavezujuća i vjerujem da možemo da branimo taj stav”, naglasila je Cvijanović.\nOna je navela da se u vezi sa NATO integracijama i aktivaciji MAP-a otvara mnogo tema koje govore o nedosljednosti i dvostrukim aršinima.\n“Kada je počela ta priča o postavljanju uslova rečeno je da je rješavanje vojne imovine ključno. Nakon toga smo ušli u jedno totalno zagušenje, kontaminaciju cijelog ambijenta zato što su se donosile određene sudske presude s ciljem mijenjanja vlasništva nad nekom imovinom koja bi onda trebalo da služi za NATO put. Čisti aspurd je da vam neko postavi uslov a onda nakon sedam, osam ili devet godina kaže – eto, to više nije uslov, jer je taj neko prepoznao da postoje neke drugačije vibracije u zemlji.\nApsurd je i da otimate nekome imovinu za neki NATO put koji bi trebalo da bude dobrovoljan, kao i činjenica da se to prvi put radi u BiH. Treba da vam otme neko nešto da bi vam rekao sad ste vi na dobrovoljnom putu. Prema tome, puno je tu apsurda i s toga je veoma važno da smo mi u Republici Srpskoj zauzeli jedinstven stav da hoćemo da pratimo Srbiju”, istakla je Cvijanović.\nTeme:NATO, RS, Srbija, Željka Cvijanović\nFreedom House: “Vučić ide Orbanovim stopama”


Unmik rešio da reši penzione i socijalne probleme stanovnika na Kosmetu\nSrpske penzije i za Albance\nKoordinacioni centar za Kosmet, resorno ministarstvo i PIO Fond još nisu doneli bilo kakvu odluku oko toga\nBEOGRAD - Svi Albanci koji su radili u srpskim firmama u poslednjih nekoliko godina dobijaće penzije iz srpskog PIO fonda, saznaje "Glas" u kancelariji Unmika na Kosmetu. Unmik će na ovoj ideji insistirati do kraja godine. Ova Unmikova ideja odnosiće se i na rešavanje socijalnog statusa stanovnika Kosova, od kojih veliku većinu čine Albanci.\nDa li će Srbija i dalje rešavati socijalne probleme Albanaca?\nU Unmiku napominju da se socijalni i penzioni problemi ljudi koji su bili zaposleni u srpskim firmama moraju rešiti, bez obzira da li je reč o Albancima, Romima, Egipćanima ili Srbima. Niko u ovoj organizaciji nije mogao da potvrdi koliko će to ljudi srpski PIO Fond morati da zbrine, ali kažu da je reč o hiljadama.\nNa naše pitanje zbog čega bi srpski PIO Fond morao da penzioniše i Albance sa Kosova, s obzirom na to da Kosmet sada ima specijalni status, u Unmiku kažu da je to logično, jer su radili u srpskim firmama. Unmik smatra da će mnogo vremena biti potrebno da se osnuje poseban penzioni fond za zaposlene sa Kosmeta, ali se problemi ljudi koji su radili u velikim srpskim firmama moraju rešiti sada, preko srpskog PIO Fonda, a ne kroz deset ili petnaest godina.\nDa podsetimo, srpski Fond PIO je već godinama u velikoj finansijskoj krizi, jer većinu novca za isplatu penzija mesečno nadomešćuje Vlada Srbije. Već godinama, iako je to preuzeo kao svoju obavezu, PIO Fond ne može da vrati ni zaostale dugove penzionerima iz 1994. i 1995. godine.\nGoran Lončar, direktor PIO Fonda kaže da je za sada samo čuo za ovu Unmikovu ideju, ali da je rano da o tome bilo šta kaže.\nPrvo treba da se naprave dogovori između resornog ministarstva, Koordinacionog centra za Kosmet i PIO Fonda oko toga, smatra Lončar. On kaže da ne zna da li će Vlada naći poseban izvor da obezbedi sredstva za ove ljude ili će se pronaći neki novi dodatni izvor.\nLončar je napomenuo i da većina firmi na Kosmetu od 1999. godine, od kada su počeli sukobi, PIO fondu nije uplaćivala doprinose i da trenutno ne može da objasni odakle će se i kako novac nabaviti za tu svrhu. Unmik srpskoj "strani"- resornom ministarstvu, Koordinacionom centru i PIO Fondu za sada nije dao nikakav rok za rešavanje penzionih pitanja Albanaca na Kosmetu.


Nini dupla kruna u Bratislavi\nDatum objave: 12.01.2013. // Kategorija: Vesti\nMlada teniserka Srbije Nina Stojanović osvojila je duplu krunu na ITF turniru G2 kategorije koji se ove nedelje igrau u Bratislavi. U polufinalu Nina je bila bolja od petog nosioca, ruskinje Aline Silich 6:4, 7:5, dok je u borbi za trofej snage odmerila sa još jednom ruskinjom, Marijom Marfutinom i slavila posle velike borbe 6:4, 2:6, 6:4.\nStojanovićeva je u Bratislavi došla do još jednog trofeja, reč je o dubl konkurenciji u kojoj je učestvovala u paru sa Marfutinom. U finalu su savladale dubl Grimm, Zagorac (SUI, SLO) 6:3, 7:5.\nPrethodna strana12...296297298299300301302...359360Sledeća strana


Grad Novi Pazar - Potisani ugovori sa dobitnicima grantova za pokretanje sopstvenog biznisa iz projekta "Novi Pazar - novi poslovi"\nPotisani ugovori sa dobitnicima grantova za pokretanje sopstvenog biznisa iz projekta "Novi Pazar - novi poslovi"\nPotpisivanjem ugovora sa licima koja su konkurisala za sredstva namenjena pokretanju sopstvenog biznisa u okviru projekta “Novi Pazar – novi poslovi”, realizovana je druga faza ovog projekta, koji Grad sprovodi u partnerstvu sa Nemačkom agencijom za razvoj (GIZ), beogradskom Inicijativom za razvoj i saradnju (IDC), Nacionalnom službom za zapošljavanje, Timom za socijalno uključivanje i smanjenje siromaštva i Komesarijatom za izbeglice i migracije.\nUgovori su potpisani sa dvadeset korisnika grantova kojima će za osnivanje sopstvenih firmi biti obezbeđena oprema u vrednosti od 3 000 evra po subjektu.\nGradonačelnik Nihat Biševac, koji je u ime grada potpisao ugovore, ističe da su takozvana mala preduzeća uvek bila pokretačka snaga lokalnih zajednica.\n“Dvadeset grantova znači da je u našem gradu formirano dvadeset firmi i obezbeđen posao za barem toliko radnika. Ovo je samo jedan od segmenata našeg konstantnog zalaganja da smanjimo nezaposlenost u gradu I otovreni smo za sve vrste podrške preduzetnicima u okviru naših nadležnosti”, rekao je gradonačelnik Biševac ovim povodom.\nProjekat “Novi Pazar- novi poslovi” je projekat vredan 200 000 eura, i odnosi se na kategoriju teže zapošljivih lica, naročito lica iz readmisije, osoba sa invaliditetom i mladih, a prema rečima Fevzije Murića, projekat je rezultat dobre saradnje sa partnerima.\n“Siguran sam da će projekat imati rezultate iz kojih proizilazi nastavak saradnje sa Giz-om i ostalim partnerima, što je jedan od pokazatelja da smo ozbiljno radili”, kazao je Murić, napominjući da projekat traje trinaest meseci i da će biti okončan krajem godine.\nPotpisnike ugovora pozdravili su Igor Kojčić, predsednik Inicijativom za razvoj i saradnju, direktor Regionalne razvojne agencije Sandžaka Seda Samir Kačapor i direktor Nacionalne službe za zapošljavanje, filijale u Novom Pazaru, Fahrudin Đekić.


Reformske razglednice: lekcije iz Poljske, Slovačke i odabranih zemalja | Talas.rs\nKada je reč o reformama i njihovim rezultatima, postoji veliki broj zemalja na koje Srbija može da se ugleda i na čijim primerima može da uči.\nIzdvajamo top 5 reformskih razglednica:\n1. Poljska – nijedna godina bez ekonomskog rasta\nPoljska je jedina država članica Evropske unije koja 2009. godine, u jeku krize, nije prošla kroz recesiju:\nViše o reformama u Poljskoj i njihovim rezultatima pročitajte ovde.\n2. Kako je Slovačka duplirala svoj BDP za manje od dve decenije\nU periodu od 2000. godine do danas, BDP u Slovačkoj je dupliran, pokazuju podaci MMF-a:\nInače, Srbija se sada, po nivou dohotka, nalazi tamo gde je Slovačka bila 2000, sa BDP-om od oko 15.000 dolara po stanovniku prema paritetu kupovne moći.\nViše o reformama u Slovačkoj i lekcijama za Srbiju pročitajte ovde.\n3. Estonija: najuspešnija zemlja u tranziciji\nKada govorimo o rezultatima reformi, dobar pokazatelj njihovog uspeha jeste dostignuti nivo ekonomskih sloboda.\nIndeks ekonomskih sloboda instituta Frejzer obuhvata različite indikatore i daje nam informacije o oblastima poput javnog sektora, pravnog sistema, međunarodne trgovine i regulacija.\nEstonija je, od početka reformi, ostvarila izuzetan napredak kada je reč o ekonomskim slobodama:\nPročitajte: Kako je Estonija postala najuspešnija zemlja u tranziciji – lekcije za Srbiju.\n4. Rumunija: može li Srbija da je stigne?\nDok je BDP po stanovniku 2000. u Rumuniji bio viši od našeg tek za oko 2.200 međunarodnih dolara, sada ta razlika iznosi čak 10.000.\nIako Rumunija i dalje kaska za razvijenim zemljama EU – polako je počela da ih sustiže, što se najbolje vidi po ekonomskim slobodama:\nEkonomske slobode u Rumuniji; izvor: Fraser Institute\nViše o ekonomskom razvoju Rumunije pročitajte ovde: Može li Srbija da stigne Rumuniju i šta možemo da naučimo iz njihovog primera?\n5. Gruzija – utrostručen BDP\nUvid u reforme u Gruziji daje nam jedinstven u svetu Zakon o ekonomskim slobodama:\nPrema ovom zakonu, uvođenje novih poreza ili povećanje poreskih stopa, kao i uvođenje novih licenci ili regulatornih agencija, moguće je samo ako budu odobreni na referendumu.\nJavna potrošnja ograničena je na maksimum 30% BDP-a, a deficit i javni dug na po 3% i 60% BDP-a.\nRezultat: spektakularan rast – oko 9% godišnje u periodu 2004-2007, da bi se rast nastavio i nakon krize.\nViše o tome pročitajte ovde – Kako je Gruzija postala jedna od ekonomski najslobodnijih zemalja sveta – i utrostručila svoj BDP.\nPored navedenih primera, bavili smo se i reformama u Hong Kongu, Singapuru, kao i tranzicijom u Poljskoj i razvojem Izraela – startap nacije.\nTAGS: ekonomske slobode EU Evropa privatizacija reforme reformske razglednice


UN: Neophodno dalje raditi na povećanju autonomije osoba sa invaliditetom i učešću u svim segmentima - Teslavision\nUN: Neophodno dalje raditi na povećanju autonomije osoba sa invaliditetom i učešću u svim segmentima\nNa Medjunarodni dan osoba sa invaliditetom, procenjuje se da u Srbiji živi preko 700 hiljada osoba sa invaliditetom. Neki od posebnih izazova sa kojima se ova izuzetno ranjiva grupa susreće jesu nepriznavanje jednakosti pred zakonom, nepovoljan položaj žena i devojčica sa invaliditetom, uključujući izloženost višestrukoj diskriminaciji i rodno zasnovanom nasilju kao i pravo na rad, u skladu sa preporukama Komiteta UN za prava osoba sa invaliditetom, ali i osnovnim motom Agende 2030 održivog razvoja – da niko ne bude izostavljen.\n“Osobe sa invaliditetom imaju ista prava kao i svi ljudi, i oni treba da uživaju život pun mogućnosti, dostojanstva i ljubavi. Postignuta su značajna poboljšanja kada je u pitanju uvažavanje njihovih potreba kroz primenu zakona i prilagodjavanje strategija u nekoliko socijalnih i ekonomskih sektora. I dalje ostaje mnogo toga da se uradi. Tim UN u Srbiji će nastaviti da radi sa kolegama iz Vlade, sa zajednicama i svim ostalim partnerima kako bi se promenila percepcija osoba sa invaliditetom, kako bi se uklonile prepreke i diskriminatorna praksa. Ni jedna žena, muškara, niti dete ne treba biti izostavljeno zbog svog invaliditeta”, smatra Fransoaz Žakob, stalna koordinatorka UN u Srbiji.\nTim UN u Srbiji (UNCT), kojim rukovodi stalna koordinatorka UN, sastoji se od 19 agencija, fondova i programa UN. Tim funkcioniše na osnovu Okvira razvojnog partnerstva za period 2016-2020 izmedju Vlade Republike Srbije i Tima UN.\nPrevious : Huavej i 5G mreža u Evropi – bezbednosno i političko pitanje\nNext : Zelenović: Vučić izaziva gradjanske sukobe


Info Bijeljina - Počeli izbori u Beogradu\nPrva na glasačkom listiću biće lista vladajuće Srpske napredne stranke "Aleksandar Vučić - Zato što volimo Beograd", a slijede "Dr Vojislav Šešelj - Srpska radikalna stranka", "Ivica Dačić - Socijalisticka partija Srbije" i "Dragan Marković Palma - Jedinstvena Srbija".\nSlijede "Da oslobodimo Beograd - Demokratska stranka, Socijaldemokratska stranka, Nova stranka i Zelena ekološka partija - Zeleni", te "Aleksandar Šapić - Gradonačelnik", Grupa građana "Šta radite bre - Marko Bastać".\nUčestvuju i "Dosta je bilo i Dveri - Da ovi odu, a da se oni ne vrate", osma je lista "Dr Miloš Jovanović - Demokratska stranka Srbije", deveta "Zelena stranka Srbije", deseta "Beograd ima snage - Zavetnici", jedanaesta "Dragan Đilas - Beograd odlučuje, ljudi pobeđuju!" i dvanaesta "Ne davimo Beorgad - Žuta patka - Čiji grad, naš grad - Ksenija Radovanović".\nTrinaesta je lista "Ruska stranka - Mile Milošević", a slijede "Predrag Marković - Pokret obnove Kraljevine Srbije", "Dr Muamer Zukorlić - Stranka pravde i pomirenja", "Zelena stranka - Kakav Beograd želiš? Misli", "Republikanska stranka - Republikanus part - Nikola Sandulović" i lista koja se zove "Jedinstvena stranka pravde - Jekhutno ćidimos čaćimasko".\nBeograđani će moći da glasaju i za izbornu listu "Za Beograd - Beogondola - Saobraćaj, urbanizam, turizam - Nova rešenja, konkretni projekti - Jovan Ranđelović", "Nijedan od ponuđenih odgovora", "Građansku stranku Grka Srbije - Vasilios Provelegios", "Ljubiša Preletačević Beli - Zato što volimo Belovgrad", "Dosta je bilo pljačke, korupcije i lopovluka - Radulović Milorad" i za listu "Liberalno demokratska partija - LDP - Čedomir Jovanović".


Dragan Stevanović - Blic Online\nIZ FONDA ZA RAZVOJ DO SADA ODOBRENE 2,3 MILIJARDE DINARA Privrednici poslali 1.600 zahteva\nUkupna suma do sada odobrenih kredita iz Fonda za razvoj prešla je 2,3 milijarde dinara, dok je ukupna vrednost zahteva koje su privrednici poslali Fondu skoro 15 milijardi dinara.\nStevanović: "Oko 350.000 privrednika želi pomoć od TRI MINIMALCA"\nDržavni sekretar u Ministarstvu privrede Dragan Stevanović izjavio je danas da su zadovoljni ekonomskim merama koje su donete. On je za TV B92 rekao da ono što je ministarstvo planiralo da uradi u tekućoj godini sada nije realno da će se okončati do kraja godine, u intenzitetu koji je planiran, i dodao da se novac sada troši tamo gde je potreban.\nPRVI PUT U SRBIJI Stižu kese od biopolimera\nNacrt novog pravilnika o kesama predviđa da se na tržištu Srbije prvi put pojave takozvane kompostabilne kese od biopolimera.\nZA PRIVATIZACIJU OSTALO JOŠ 40 PREDUZEĆA Evo koliko je država zaradila od prodaje imovine stečajnih dužnika\nU Srbiji je ostalo nesto više od 70 preduzeća za privatizaciju, ali njih oko 30 ne mogu da budu predmet oglašavanja i privatizacije zbog imovinsko-pravnih, sudskih ili nekih drugih problema, kaže državni sekretar u Ministarstvu privrede Dragan Stevanović, i zaključuje da je tako realno ostalo do 40 preduzeća.\nStevanović: "Država će dati sve od sebe da dovede Folksvagen"\nDržavni sekretar u ministarstvu privrede Dragan Stevanović izjavio je danas da će država dati sve od sebe da "Folksvagen" investira u Srbiji, ističući da bi ta investicija bila od velikog značaja i za državu i za generacije koje dolaze. On je za RTS istakao da bi voleo da se i čelnici "Folksvagena" rukovode istim odlukama kao i MTU i "Brose".\nMinistarstvo privrede: Što pre ukinuti nerazumnu odluku Prištine\nOdluka Prištine da za 100 odsto podigne takse na proizvode iz centralne Srbije je nerazumna, ne donosi nikome ništa dobro i nadamo se da će što pre biti stavljena van snage, izjavio je danas državni sekretar u Ministarstvu privrede Dragan Stevanović.\n"Celo stanje u privredi direktni je rezultat Vlade. Nalazimo se na trećem mestu u Evropi po rastu BDP-a, a nivo stranih investicija povećali smo za 15 odsto", izjavio je danas Dragan Stevanović, državni sekretar u Ministarstvu privrede na konfereciji za štampu održanoj u zgradi Agencije za privredne registre povodom, povodom publikacije "STO NAJ...privrednih društava u Srbiji 2017. godine".\nNa tenderu za privatizaciju Poljoprivredne korporacije Beograd (PKB) jedna kompanija je otkupila dokumentaciju, a za izbor strateškog partnera u RTB-u Bor čak sedam kompanija, izjavio je danas državni sekretar u Ministarstvu za privredu Dragan Stevanović.\nJOŠ 10 MILIONA Subvencija za novozaposlenog 7.000 evra, strani i domaći ulagači izjednačeni\nDomaćim i stranim investitorima koji ulažu u Srbiji od juna je dostupno dodatnih 10 miliona evra za podsticaje u 2018. godini. Javni poziv za korišćenje podsticaja otvoren je od juna, a novac je namenjen projektima kojima je planirano zapošljavanje do 100 radnika, ali i velikim investicionim projektima od posebnog značaja za Republiku za koje se ne raspisuje javni poziv.\nRTB Bor posle izbora strateškog investitora neće ostati u većinskom vlasništvu Srbije, ali će država svakako imati udeo u toj kompaniji, o čemu će se tek razgovarati sa potencijalnim investitorima, izjavio je danas državni sekretar u Ministarstvu privrede Dragan Stevanović.


Markovina: Jugoslovenstvo najviše nervira nacionaliste | Autonomija\nMarkovina: Jugoslovenstvo najviše nervira nacionaliste\n„Deca su izrasla u tome, u veličanju nacionalističkih mitova, u istorijskom revizionizmu. Sve to što se događa je slika fašizma“\nIstoričar iz Hrvatske Dragan Markovina izjavio je danas da ideja jugoslovenstva nešto što najviše nervira nacionaliste u regionu, jer je nadnacionalna.\n„Možete biti sve u današnjim postjugoslovenskim društvima, osim Jugosloven. To im ruši logiku, pošto ih nervira ideja koja nadilazi nacionalizam. Vremenom će ideja o uzajamnosti ovih prostora po logici stvari nadvladati“, rekao je Markovina na Međunarodnoj konferenciji Mostovi medijskog obrazovanja, na Filozofskom fakultetu u Novom Sadu.\nOcenio je da je u Hrvatskoj na delu proces reustašizacije, ali je dodao da taj proces zapravo nikada nije ni zamro, pošto je reč o „izvornoj agendi“ Tuđmanovog HDZ-a.\nOptužio je Socijaldemokratsku partiju da u vreme svoje vlasti nije dekonstruisala proustaški narativ i ocenio da je to slično onome što Demokratska stranka nije uradila u Srbiji, kada je u pitanju četnički pokret.\nMarkovina je rekao da su sada u Hrvatskoj sve maske pale, a dodatni problem je što je Hrvatska ušla u EU i sada više ne postoje kontrolni mehanizmi spolja pa može da se vodi otvorena ustaška politika.\nOcenio je da nacionalističke politike na prostoru bivše Jugoslavije imaju konsenzus i dodao da bi građansko društvo i civilni sektor u regionu trebalo da naprave paralelno društvo i paralelne institucije, mimo države, na bazi okupljanja najkvalitetnijih kadrova.\nEkspertkinja za ljudska prava Nataša Govedarica iz Beograda ocenila je da u Srbiji istoriju pišu poraženi iz Drugog svetskog rata.\nPrema njenim rečima, četnički pokret je u Srbiji rehabilitovan kako bi se opravadalo postupanje srpske vojske u ratovima iz devedesetih godina prošlog veka.\nDodala je da Srbija danas nema dan kojima komemorira antifašističku borbu njenih naroda, a sa ulica Beograda nestalo svako ime koje asocira na tu borbu.\nNataša Govedarica je kazala da nacionalisti drže građane regione u strahu i parališu ih strahom kada neprestano nagoveštavaju nastavak rata, kroz priču o „drugom poluvremenu“ ratova iz devedesetih.\nKulturolog iz Banjaluke Srđan Šušnica ocenio je da na postjugoslovenskom prostoru nema politike sećanja već politike zaborava.\n„Deca su izrasla u tome, u veličanju nacionalističkih mitova, u istorijskom revizionizmu. Sve to što se događa je slika fašizma“, ocenio je Šušnica.\nDodao je da su u Banjaluci izbrisani gotovo svi toponimi koji su govorili o interetničnosti toga grada, kako bi se pod svaku cenu uništio njegov bosanski identitet.\n„Mi živimo šizofrene živote, i ja svakog jutra sebe pitam da li sam ja normalan“, kazao je Šušnica.\nSociolog Dino Abazović iz Sarajeva ocenio je da su etnopolitički preduzetnici iskoristili religiju za proces mobilizacije masa u regionu.\n“Građani više ne prave razlike između nacionalnog i religijskog identiteta, a organizovane religije nisu ništa učinile da dekonstruišu taj model. Religija je i dalje tvrda politička činjenica“, ocenio je Abazović, na tribini „Politike sećanja i zamrznuti konflikt: postjugoslovenski prostor i širi kontekst“.


3 Mar 2021 - 20:26 Vesti Link\nBerlin želi da smanji automobilski saobraćaj do kraja decenije i da se prilagodi biciklistima i pešacima. Takav scenario je predviđen urbanističkim planom razvoja mobilnosti i saobraćaja od strane lokalne šefica saobraćajne uprave Regine Günther, koji je Parlament odobrio. Međutim, političarka nije uspela sa svojim planom da zatvori grad za automobile s dizelskim i benzinskim motorima.\nKako piše Revija HAK, gradski plan predviđa povećanje udela autobusa, vozova, pešaka i bicikala na udaljenostima koje se prelaze sa današnjih 74 posto na najmanje 82 posto 2030., i na štetu automobilskog saobraćaja. Detaljnije, 23 posto treba da čini biciklistički saobraćaj, 29 posto lokalni javni prevoz i 30 posto pešački saobraćaj.\nKako bi se postigli ovi ciljevi, drumski prostor će se preraspodeliti pa će područja koja su ranije bila rezervisana za parkirane automobile u budućnosti biti od koristi ostalim učesnicima u saobraćaju, najavila je Günther. Međutim, plan je izazvao spor između koalicijskih partnera oko zone u kojoj bi bio zabranjen saobraćaj dizelskih i benzinskih vozila. Günther se borila da dozvoli da se unutar prstena S-Bahna voze samo automobili bez emisija do 2030. godine, a celim Berlinom do 2035. U novom urbanističkom planu razvoja, međutim, više se ne pominju godišnje brojke. Prema berlinskim medijima, odluka je propala zbog veta stranke SPD, koja je deo vladajuće većine.\nFoto: arhiva Autoblog.rs / picture alliance / dpa


Radio televizija Rožaje - Saopštenje: Direktorat za građansko zakonodavstvo i nadzor\nSrijeda, 14 Oktobar 2020 12:45\nSaopštenje: Direktorat za građansko zakonodavstvo i nadzor\nDirektor Direktorata za gradjansko zakonodavstvo i nadzor Ibrahim Smailović, sastao se sa predsjednikom Komore javnih izvršitelja Vidakom Latkovićem i članicom izvršnog odbora Komore Snežanom Pavličić u prostorijama Ministarstva pravde.\nPovod sastanka bio je Izvještaj o napretku Crne Gore u procesu pridruživanja Evropskoj uniji u dijelu koji se odnosi na rad javnih izvršitelja. Smailović i predstavnici Komore su se saglasili da u narednom periodu treba preduzeti niz aktivnosti u pravcu promocije profesionalnih i etičkih standarda u postupanju javnih izvršitelja, prije svega kroz organizovanje treninga, što je bila jedna od ključnih preporuka iz Izvještaja. Posebno je važno, zaključeno je na sastanku, u narednom periodu organizovati obuku javnih izvršitelja i za oblast relevantnih Regulativa Evropske unije, kako bi javni izvršitelji bili spremni za njihovu implementaciju nakon ulaska Crne Gore u Evropsku uniju.\nVažno je pomenuti da su, uz podršku Savjeta Evrope, u prethodnom periodu preduzete brojne aktivnosti na jačanju profesionalizma i odgovornosti javnih izvršitelja, pa je tako donešen i novi Etički kodeks javnih izvršitelja.\nNa sastanku je utvrđeno da Ministarstvo pravde i Komora javnih izvršitelja treba da nastave sa zajedničkim nadzorom nad zakonitošću rada javnih izvršitelja, u mjeri u kojoj to dozvoljava trenutna epidemiološka situacija uzrokovana korona virusom, čime će se u znatnoj mjeri doprinijeti osnaživanju kapaciteta nadzora i, s tim u vezi, jačanju povjerenja u rad javnih izvršitelja. Zajednički nadzor je u prethodnom Izvještaju o napretku prepoznat kao značajna aktivnost koju sprovode Ministarstvo pravde i Komora javnih izvršitelja, koju treba kontinuirano sprovoditi i u narednom periodu, a koja će doprinijeti efikasnosti i funkcionalnosti sistema izvršenja i zakonitosti u postupanju javnih izvršitelja.\nPosebno važnim ocijenjeno je učešće Komore javnih izvršitelja u 4 međunarodna projekta koji se odnose na jačanje profesionalizma i odgovornosti javnih izvršitelja, pružanje pravne pomoći i prekogranično izvršenje, kao i elektronsko povezivanje javnih izvršitelja sa svim institucijama relevantnim za sistem građanskopravnog izvršenja, a prije svega sa Ministarstvom unutrašnjih poslova, Upravom za nekretnine i Poreskom upravom. Očekuje se da će se elektronsko povezivanje sa Centralnom Bankom Crne Gore završiti do kraja tekuće godine.\nU konačnom, zaključeno je da zakonitost u postupanju javnih izvršitelja i efikasnost i funkcionalnost sistema izvršenja moraju ostati prioritet, koji zahtijeva kontinuirane obuke javnih izvršitelja, praćenje sistema izvršenja i međuinstitucionalnu saradnju.\npogledano 244 puta\tZadnji put promjenjen Četvrtak, 15 Oktobar 2020 09:15


Naše dugogodišnje iskustvo i stručnost našeg tehničkog tima daje nam mogućnost da Vam ponudimo održavanje Vaših tehničkih sistema. Naše je mišljenje da samo zadovoljni korisnici naših usluga mogu tržištu preneti našu poruku na najbolji mogući način. Orca Security pored projektovanja, izvođenja i montaže, vrši i održavanja sistema u garantnom i vangarantnom roku za sve sisteme iz različitih oblasti rada kompanije.\nSvi tipovi održavanja obezbeđuju korisniku visok stepen sigurnosti i bezbrižnosti kada je u pitanju naša oprema.\nOno što je kod svakog tipa održavanja veoma bitno je:\n• brzina odziva i,\n• raspoloživost tehničkog osoblja na poziv u slučaju problema.\nOrca Security garantuje odziv u nekim slučajevima manji od sat vremena, sa raspoloživošću 24 časa dnevno.\nUgovori o održavanju daju prioritet u odzivu na poziv i rešavanju problema korisnika koji imaju ovakve Ugovore, u garantnom i vangarantnom roku. Bez obzira što je uređaj u garantnom roku, garancija sama po sebi ne garantuje popravku uređaja i vraćanje sistema u funkcionalno stanje u roku manjem od 45 dana, već samo napor da se uređaj što pre popravi. Upravo iz ovog razloga nudimo Ugovore o održavanju i u garantnom roku, kako bi korisnicima koji su potpisali ove ugovore garantovali popravku uređaja ili vraćanje sistema u funkcionalno stanje u ugovorenom roku.\nUkoliko naiđete na bilo kakav problem pri korišćenju naših uređaja ili sistema, potrebno je samo da pozovete našu tehničku podršku. Orca Security ima specijalizovan tim tehničke podrške koji je posebno obučen kako bi u brzom roku i na najstručniji mogući način rešili bilo kakav problem sa kojim se korisnik može suočiti.\nTim je dostupan našim cenjenim klijentima 24 sata dnevno, 7 dana u nedelji, 365 dana u godini.


ARTinfo - Pozitivni na Covid-19 i njihove obitelji nerijetko su predmet osuda i napada\nTokom pandemije koronavirusa iz više medijskih izvještaja iz cijele Bosne i Hercegovine postalo je jasno da osobe koje su pozitivne na novi koronavirus Covid-19, pogotovo ukoliko su bile hospitalizirane, pa oporavljene, vrlo često su bile stigmatizirane, odnosno odbačene i negativno obilježene od lokalne sredine. Ovo je nerijetko uključivalo i prijetnje, onemogućavanje normalnog života i druge negativne posljedice po te osobe, ali i članove porodice oboljele osobe, saopćeno je iz Instituta za zdravlje i sigurnost hrane Zenica.\n- Stigmatizacija je uvijek plod neinformisanosti, neznanja i predrasuda. Nažalost, svjedoci smo da se dezinformacije, lažne informacije i sa zdravstvenog aspekta apsolutno netačne i neutemeljene tvrdnje mnogo brže šire od istine i činjenica, ponajviše zbog prirode i mentaliteta područja koje mnogo lakše prihvata laž koja se uklapa u percepciju primaoca sa manjkom činjenica nego istinu koja je nerijetko 'naporna', puna fakata, činjenica i potrebnog znanja - ističe Nino Hasanica iz Instituta za zdravlje i sigurnost hrane Zenica.\n- Ako želimo postići da ljudi svojim efikasnim djelovanjem pomognu u borbi protiv bolesti i da ne podstiču strah i stigmatizaciju, jako je bitno kako komuniciramo o bolesti COVID-19. Neophodno je stvoriti okruženje u kojem se može otvoreno, iskreno i djelotvorno razgovarati o ovoj bolesti i njenom uticaju - stoji u dokumentu namijenjenom predstavnicima vlasti, medija i lokalnih organizacija koje se bave bolešću uzrokovanom novim korona virusom Covid-19, prenose iz Instituta.\nIz INZ ističu da pandemija po svim relevantnim informacijama nije pobijeđena, te da stagnacija i smanjenje broja oboljelih ne može i ne smije nužno značiti značajno opuštanje u mjerama samozaštite i zaštite, jer kako je više puta istaknuto, panika nije opcija, ali oprez jeste, ističe se u priopćenju.


Usvojena Strategija obuke za zaposlene u jedinicama lokalne smouprave u Federaciji BiH\nNa sjednici održanoj 24/02/2012. godine Vlada Federacije Bosne i Hercegovine usvojila je Strategiju obuke za zaposlene u jedinicama lokalne samouprave u Federaciji BiH za period od 2011. do 2015. godine. Strategija obuke u jedinicama lokalne samouprave definira ključna rješenja i mjere za razvoj stručne i profesionalne lokalne uprave uspostavljanjem održivog sistema obuke za zaposlene u organima uprave. Pored toga, Strategija definira i prioritetne programe obuke za zaposlenike i izabrane zvaničnike u jedinicama lokalne samouprave identificirane na osnovu prethodno provedene procjene potreba za obukom.\nUsvajanjem strategija obuke za zaposlene u jedinicama lokalne samouprave u oba entiteta (u Republici Srpskoj Strategija obuke je usvojena ranije) ostvarena je značajna prekretnica ka uspostavi sistematičnog i održivog pristupa izgradnji kapaciteta jedinica lokalne samouprave u BiH, jer se očekuje da će ove dvije entitetske politike doprinijeti programu ukupne reforme lokalne samouprave u BiH.\nU izradi Strategije obuke za zaposlene u jedinicama lokalne samouprave u FBiH svoj doprinos dali su predstavnici jedinica lokalne samouprave, Komisije za lokalnu samoupravu Parlamenta FBiH, Federalnog ministarstva pravde, Federalnog ministarstva finansija, Agencije za državnu službu FBiH, kao i Saveza općina i gradova FBiH.\nStrategija obuke je pripremljena u okviru projekta „Sistem obuke za jedinice lokalne samouprave" koji provodi UNDP a primarno finansira Švedska agencija za međunarodnu razvojnu saradnju (Sida). Cilj projekta je uspostava održivog modela za razvoj kapaciteta i obuku zaposlenih u jedinicama lokalne samouprave u BiH, a u svrhu unapređenja kvalitete usluga koje se pružaju građanima.


Ministar građevinarstva, saobraćaja i infrastrukture u Vladi Republike Srbije Tomislav Momirović i direktor kompanije "Čajna roud end bridž korporejšen" u Srbiji Džang Sjaojuen potpisali su danas komercijalne ugovore o projektovanju i izvođenju radova na izgradnji komunalne infrastrukture i infrastrukture za odlaganje komunalnog čvrstog otpada u Srbiji.\nOvi ugovori omogućiće stvaranje uslova da veliki broj opština i gradova u našoj zemlji reši svoje decenijske probleme u vezi sa prečišćavanjem otpadnih voda i odlaganjem i tretmanom čvrstog otpada.\nProjekat izgradnje komunalne infrastrukture i infrastrukture za odlaganje komunalnog čvrstog otpada predviđen je Programom ''Srbija 2025" i svrstava se trenutno u najvredniji projekat koji se realizuje u našoj zemlji.\nMomirović je istakao da će ugovorima biti omogućeno projektovanje i izvođenje radova na izgradnji postrojenja za prečišćavanje otpadnih voda, kanalizacione mreže i pumpnih stanica u 65 opština i gradova, na ukupno 73 lokacije, kao i sanacija ili izgradnja regionalnih deponija na šest lokacija.\nPrema njegovim rečima, rok izgradnje za svaki pojedinačni projekat je 39 meseci, računajući i probni rad, a od dana izdavanja prve građevinske dozvole, u bilo kojoj opštini, počinje da teče apsolutni rok za završetak izgradnje u svim jedinicama lokalne samouprave i on je pet godina, pri čemu je vrednost ovih ugovora 3,2 milijarde evra.\nMomirović je objasnio da primena odobrene tehnologije za prečišćavanje otpadnih voda podrazumeva i uključuje i tretman mulja, čime se trajno rešava ovaj problem i utiče na zaštitu životne sredine i izgled gradova.\nUgovorom je predviđeno i obavezno angažovanje srpskih podizvođača od strane kineskih partnera, kompanije CRBC, i to u procentu ne manjem od 49 odsto ukupno angažovanih podizvođača, objasnio je ministar.\nAmbasadorka NR Kine u Srbiji Čen Bo istakla je da Kina poklanja veliku pažnju zaštiti životne sredine.\nKineska preduzeća raspolažu najnaprednijom tehnologijom i opremom za izgradnju postrojenja za prečišćavanje otpadnih voda i deponija i potpuno su sposobna da izgrade pomenute objekte po evropskih standardima, navela je ona.\nUgovori su izrađeni po modelu ''žutog fidika'' i uključuju projektovanje i izvođenje radova od strane kineskog partnera, a svaka opština i grad koji su obuhvaćeni ovim ugovorima imaće svojstvo investitora za radove na svojoj teritoriji.\nSvi predviđeni radovi i izgradnja objekata biće sprovedeni u skladu sa srpskim propisima, ali i evropskim direktivama iz ove oblasti, sa najvišim standardima i primenom najnovijih tehnologija.


Posjeta visoke delegacije Vojske Srbije Oružanim snagama BiH\nU skladu sa Planom bilateralne saradnje minstarstava odbrane BiH i Srbije od 29.09. do 01.10.2015. godine realizuje se posjeta visoke vojne delegacije Vojske Srbije Oružanim snagama BiH na više lokacija MO i OS BiH.\nU okviru realiziranja plana posjete, načelnik Zajedničkog štaba OS BiH general pukovnik Anto Jeleč sa saradnicima je 30.09.2015. godine u Domu OS BiH u Sarajevu primio u službenu i prijateljsku posjetu visoku vojnu delegaciju Vojske Srbije na čelu sa generalom Ljubišom Dikovićem.\nTokom posjete u srdačnoj i prijateljskoj atmosferi težišno se razgovoralo o dosadašnjoj uspješnoj bilateralnoj i regionalnoj saradnji oružanih snaga dvije prijateljske zemlje. Intenzivno je razgovarano o nastavku i daljim planovima i aspektima saradnje, kao i njenom unaprijeđenju u budućnosti.\nPrilikom susreta razgovaralo se i o unaprijeđenju bilateralne vojne saradnje u oblastima deminiranja, Atomsko-biološko–hemijske odbrane (ABHO), logistike i učestvovanja u regionalnim sigurnosnim inicijativama, kao i o kapacitetima Centra za protivminsko djelovanje i uništavanje minsko-eksplozivnih neeksplodiranih ubojnih sredstava (NUS) OS BiH.\nIstog dana visoka vojna delegacija Vojske Srbije je posjetila Ministarstvo odbrane BiH, gdje je održan sastanak sa Ministricom odbrane BiH i njenim zamjenicima.\nU popodnevnim satima istog dana delegacija Vojske Srbije će posjetiti i Centar za protivminsko djelovanje i uništavanje minsko-eksplozivnih sredstava u kasarni OS BiH „Rajlovac“ u Sarajevu, gdje će prisustvovati vježbi “Reakcija EOD tima na otkrivanje improvizovanih ubojnih sredstava (IED)“.\nTokom trodnevne posjete Bosni i Hercegovini delegacija Vojske Srbije će posjetiti i Tehničku radionicu za održavanje i uništenje municije i minsko eksplozivnih sredstava (MiMES TROM) u Doboju. Posljednjeg dana posjete planirana je posjeta kasarni OS BiH „Kozara“ u Banjoj Luci i 3. pješadijskom (Republika Srpska) puku OS BiH.


Sarajevo: Potpisan Ugovor o rekonstrukciji Vijećnice vrijedan 4,4 mil. KM - - Akta.ba\nSarajevo: Potpisan Ugovor o rekonstrukciji Vijećnice vrijedan 4,4 mil. KM -\n25.09.2009. 09:36 / Izvor: Fena\nGradonačelnik Sarajeva Alija Behmen i generalni direktor GP "Bosna" Uglješa Kisić su 24. septembra 2009. godine u sarajevskoj Vijećnici potpisali Ugovor o izvođenju građevinskih i građevinsko-zanatskih radova na Vijećnici u iznosu od 4.419.320,64 KM.\n"Današnjim potpisivanjem Ugovora, krećemo u realizaciju III faze obnove ovog kulturno-historijskog spomenika", istakao je gradonačelnik Behmen, te zahvalio svim dosadašnjim donatorima i učesnicima u projektu rekonstrukcije ovog simbola Sarajeva.\nPored učesnika u projektu rekonstrukcije Vijećnice, današnjoj ceremoniji potpisivanja Ugovora prisustvovali su i Valentin Inzko, visoki predstavnik za BiH i raniji gradonačelnici Sarajeva.


Rudnici uglja Kreka posluju prilično stabilno, problem i dalje stara dugovanja – Biznis.ba\nNaslovnaBiHRudnici uglja Kreka posluju prilično stabilno, problem i dalje stara dugovanja\nobjavljeno 11. nov 2019. u 15:03\nPoslovanje, konsolidacija, ali i razvojni projekti Rudnika uglja „Kreka“, bili su tema razgovora na sastanku premijera Tuzlanskog kantona Denijala Tulumovića i ministra privrede Asmira Hasića sa generalnim direktorom Rudnika Osmanom Blekovićem i izvršnim direktorima Dževadom Ćosićkićem i Eldarom Huseinovićem.\nNa jednoj od posljednjih sjednica Vlada je dala saglasnost na tekst protokola o načinu izmirenja obaveza po osnovu obračunatih, a neuplaćenih koncesionih naknada, što je također bila jedna od tema razgovora. Članovi Uprave Rudnika su izrazili zadovoljstvo što je Vlada usvajanjem ovog teksta protokola pokazala dobru volju da pomogne Rudniku, a iz Vlade je istaknuto očekivanje da će “Kreka” nastaviti poštivanje protokola, a što je jedan od uslova za potpisivanje novog ugovora o koncesiji za eksploataciju uglja.\n– Vlada je svjesna značaja svih rudnika, pa i “Kreke”, za Tuzlanski kanton, Federaciju BiH i državu BiH u cjelini i voljna je pomoći, ali u okvirima zakonskih mogućnosti – složili su se premijer Tulumović i ministar Hasić.\nNa sastanku se razgovaralo i o realizaciji zajedničkog projekta Rudnika “Kreka” sa Sodom Sisecam, a u vezi sa rekultivacijom rudničkog zemljišta, kojim bi se riješio i problem taložnice Sisecam Sode. Predstavnici “Kreke” su premijera Tulumovića i ministra Hasića informisali da realizacija ovog projekta teče na zadovoljstvo oba privredna društva, te da njegova realizacija doprinosi učvršćivanju poslovnih odnosa Sode i Rudnika.\nS obzirom na potrebe stambenih i poslovnih zona u Tuzli, Živinicama i Lukavcu, učesnici sastanka su se usaglasili da je u narednom periodu neophodno utvrditi stvarne eksploatacione potrebe Rudnika. Poriječima predstavnika Rudnika, trenutno važeće eksploatacione zone datiraju iz 1962. godine.\n– S bzirom da dugoročne strategije Rudnika nisu usmjerene prema urbanim zonama, prije svih Tuzle, te neperspektivne zone bi se trebale ispisati iz eksploatacionih polja, što bi bio prvi korak i stvaranje preduslova za izmjene prostornih planova i stvaranje preduslova za dalji privredni i društveni razvoj lokalnih zajednica – rekao je direktor Bleković.\nNaglašeno je da Rudnici uglja “Kreka” danas posluju prilično stabilno, ali da problem i dalje predstavljaju stara dugovanja, nastala prije više od deset godina. U tom smislu, potpisivanje protokola kojim se ta dugovanja reprogramiraju za naredni period, stvaraju se preduslovi za konsolidaciju Rudnika, saopćeno je iz Odjeljenja za informisanje Vlade Tuzlanskog kantona.


Eko-deca vode na putu ka zelenijoj budućnosti - Street News Service SNS Home\nEko-deca vode na putu ka zelenijoj budućnosti\nDok se predstavnici zemalja iz čitavog sveta okupljaju u Južnoj Africi na COP 17 konferenciji posvećenoj klimatskim promenama, grupa "eko-dece" u Senegalu mirno radi svoj posao, prljajući ruke za dobrobit njihove okoline. (844 Words) - By Amanda Fortier\n"Ovaj projekat čini jedinstvenim to što se trudimo da kombinujemo razne elemente i holistički pristupimo radu vezanom za životnu sredinu", objašnjava April Muniz, volonterka organizacije Pis Korps, koja pomaže u vođenju projekta pravljenja papirnih briketa.\n"Projekat uključuje pitanja otpada u našoj okolini, važnost recikliranja, pošumljavanja, kao i upotrebe dodatnih izvora energije", kaže Munizova. "On obuhvata brojne ideje koje smo težili da predstavimo što određenije kako bi i deca mogla da ga razumeju učestvuju u njemu."\n"Deca posmatraju šta se dešava oko njih i gledaju kako se njihovi roditelji ponašaju i kako žive", kaže Ibrahima Faj, predsednik Baol Envajronmenta koja živi u Diourbelu već 35 godina. "Njihovi roditelji su proživeli najmanje dva ili tri sušna perioda koji su potpuno promenili običaje u regionu. To znači da se ova deca ne sećaju kakav je Diourbel nekada bio. Danas su suočeni sa neverovatnim nedostatkom higijene, nepoštovanjem pravila i surovim stepenom siromaštva koje je čak dovelo do razdvajanja porodica."\n"Ovde većina ljudi nema naviku da razdvaja otpad", objašnjava Musa Dijalo, direktor jedne od osnovnih škola u Diourbelu i priznaje da ni škole nisu imale kante za smeće. "Nisu naučeni da razmišljaju da otpad treba pravilno razvrstati. Ali čak i kada bi se takve namere sprovele u delo, suočili bi se sa drugim problemom - kako se rešiti otpada. Zapravo, danas siromašni ljudi koriste sopstvene prikolice i kolica ne bi li izbacili djubre."\nBaol Envajronment planira da više od 500 žena iz okolnih sela uputi u projekat proizvodnje papirnih briketa. Ibrahima Faj kaže da bi proces upoznavanja trebalo da bude postepeno jer je potrebno vreme da bi se promenile navike stanovništva.\nAli mladi učenici su, izgleda, brzo shvatili o čemu se radi.\n"Jedva čekam da dođem ovde", priznaje Ava Deme, učenica koja sedi pored Hije. "Svake nedelje se radujem i uvek se užurbano spremam da dođem ovamo."


Đukanović predao odgovore na Upitnik EK\nCrnogorski premijer Milo Đukanović je danas u Briselu evropskom komesaru za proširenje Oliju Renu predao odgovore na Upitnik Evropske komisije, koji su sastavljeni u 12 knjiga na 4433 strane.\nPredajom odgovora na Upitnik Evropske komisije, Crna Gora je učinila još jedan suštinski iskorak na putu svoje izvjesne evopske budućnosti, ocijenio je u Briselu crnogorski premijer Milo Đukanović.\n"Današnjim činom, koji sublimira najsloženiji i najsveobuhvaniji poduhvat crnogorske administracije prije pristupnih pregovora, opravdali smo ocjenu komesara rena da je Crna Gora država dobrih vijesti."\nĐukanović je dodao da se nada da će Evropska komisija na jesen sledeće godine preporučiti Crnu Goru za kandidata za članstvo. Takođe je istakao da je pisanje odgovora na upitnik bio najsloženiji posao crnogorske administracije do sada i dodao da mu je posebno zadovoljstvo što je posao urađen kvalitetno u predviđenom roku. Evropski komesar za proširenje Oli Ren ocijenio je da su crnogorska Vlada i administracija naporno radile kako bi odgovorile na hiljade pitanja.\n“Mogu da kažem da ćemo dati poštenu i objektivnu procjenu spremnosti Crne Gore za evropske integracije sa ciljem da joj jednog dana odobrimo status kandidata i potom počnemo pregovore o pristupanju.”\nRen je istakao da je uvođenje bezviznog režima od 19. decembra, konkretan dokaz građanima Crne Gore da su dobrodošli u Evropsku uniju.\n“To je još jedan konkretan i opipljiv dokaz predanosti Evropske unije evropskoj perspektivi Crne Gore i evropeizaciji njenog građanskog društva. Riječ je o veoma važnom koraku i drago mi je što je Crna Gora čvrsto na putu ka Evropskoj uniji.”\nVisoki evropski zvaničnik je dodao da Crnoj Gori još predstoje izazovi koji se tiču administrativnih kapaciteta, sudstva, borbe protiv organizovanog kriminala i korupcije, naglašavajući da je važno odgovoriti na sve kriterijume za pristupanje Crne Gore Uniji.


Više od 80 odsto dece fizički neaktivno - Društvo - Dnevni list Danas\nPočetna » Društvo » Više od 80 odsto dece fizički neaktivno\nPoražavajući podaci Svetske Zdravstvene organizacije\nViše od 80 odsto dece fizički neaktivno\nSedeći način života, gledanje u ekrane telefona, televizora, kompjutera opšte je poznato da narušavaju zdravlje.\n0Piše: I. Š. M. - J. Pavlović 22. novembra 2019. 15.20\nMeđutim, zabrinjavajući je podatak koji je objavila Svetska zdravstvena organizacija (SZO) da čak 80 odsto adolescenata širom sveta nije dovoljno aktivno te da rizikuje svoje zdravlje jer više sede i gledaju u ekran umesto da trče i slobodno vreme provode u drugim vidovima rekreacija, prenosi Gardijan.\nPrema njihovoj studiji o fizičkoj aktivnosti adolescenata, devojčice su iza dečaka što se tiče aktivnosti u svim zemljama gde se istraživanje vršilo, osim u Avganistanu, ostrvu Samoa, Tongi i Zambiji. Organizacija je utvrdila da je od ispitanih 1,6 miliona adolescenata od 11 do 17 godina, 80 odsto neaktivno, od čega 85 odsto devojčica i 78 odsto dečaka.\nSituacija je ozbiljna i potrebno je preduzeti hitne mere da bi se adolescenti naterali da se kreću, saopštila je Svetska zdravstvena organizacija.\nIz ove organizacije poručuju da je potrebno da dođe do promene u kulturi, jer postoje štetne posledice korišćenja digitalnih medija, a posebno prekomerno korišćenje mobilnih telefona, laptopova i konzola za igrice.\nMladima se preporučuje sat vremena aktivnosti, bilo to igranje, rekreacija, sport ili aktivni kućni poslovi. Takođe je preporučljivo da nacionalni, gradski i lokalni lideri promovišu važnost fizičke aktivnosti. Iz organizacije poručuju da na ovom obimnom i važnom projektu treba angažovati mnogo sektora, poput škola, porodica, sportskih i rekreativnih društava, urbanista, kao i gradskih i nacionalnih lidera.\nJedna od autora studije Regina Guthold naglašava da je potrebna hitna politička akcija koja bi posebno bila usmerena na promovisanju učešća devojčica u fizičkim aktivnostima.\nStudija SZO, bazirana na anketama sprovedenim u školama u 146 država, pokazala je da je od 2001. ostvaren bledi napredak u fizičkim aktivnostima među decom uzrasta od 11 do 17 godina. Države članice SZO saglasile su se prošle godine da do 2030. smanje neaktivnost dece za 15 odsto.\nViše od 85 odsto devojčica u Britaniji, prema podacima od pre tri godine, nisu bile dovoljno aktivne, dok je broj „neaktivnih“ dečaka bio 75 odsto. Dečaci su nešto aktivniji u SAD gde je njih 64 odsto nedovoljno aktivno u odnosu na 71. odsto koliko ih je bilo 2001. Za devojčice podaci su znatno lošiji jer 80 odsto njih su neaktivne. Bangladeš beleži bolje rezultate – 63 odsto dečaka i 69 odsto devojčica ne kreću se dovoljno.\nFiona Bul, autorka i jedna od vodećih stručnjaka za fizičku aktivnost pri SZO, ukazuje da je adolescentima preporučeno da bar sat vremena dnevno obavljaju umerenu do jaču fizičku aktivnosti, uključujući hodanje ili vožnju biciklom do škole i igranje igara u dvorištu.\nFizičke aktivnosti su važne za razvoj kosti i mišića, za srce i pluća. Pomažu mladim ljudima da izbegnu gojaznost, srčane bolesti, kancer i dijabetes. Sve je više dokaza da fizička aktivnost doprinosio kognitivnom razvoju kao i društvenim i motornim veštinama. „Neaktivnost nije dobar početak u životu i ono što bismo poželeli našoj deci i adolescentima“, kaže Bulova i dodaje da su podaci zabrinjavajući za sve roditelje, zajednicu i zdravstveni sistem.\nIako škole nude sportske aktivnosti, Bulova kaže da bi zajednice i sportske asocijacije mogle dodatno da pomognu. Takođe, gradovi bi trebalo da budu tako isplanirani da podstiču aktivan život, a ključna je i uloga roditelja i primer koji oni daju svojoj deci.\nGlobalni akcioni plan SZO vezan za fizičke aktivnosti kaže da su nužne kulturne promene. Postoje „nedostaci i nenamerne posledice“ korišćenja digitalnih medija, i ogromno vreme provedeno na telefonima, laptopovima i u igranju onlajn igrica, kaže Bulova. Ona dodaje da je SZO već preporučila ograničenje vremena provedenog za ekranima za mlađe od pet godina. Stalni ili sve veći jaz u nivoima aktivnosti između dečaka i devojčica je takođe „velika nejednakost“ koju treba rešiti.\nDoktor Mark Tremblej, iz Istraživačkog instituta Dečje bolnice Istočni Ontario u Kanadi, kaže da je fizička neaktivnost četvrti vodeći faktor rizika za prevremenu smrt širom sveta.\n„Elektronska revolucija je iz temelja transformisala obrasce ljudskog kretanja menjajući mesto i način na koji žive, uče, rade, igraju se i putuju, progresivno ih izolujući u zatvorenom prostoru“, dodao je. Kako navodi dalje, „ljudi manje spavaju, više sede, manje šetaju, više se voze i rade manje fizičke aktivnosti nego što su to nekada radili“. Ove promene, rekao je, mogle bi da imaju duboke efekte na zdravlje ljudi.\nDeca, Fizička aktivnost, Svetska zdravstvena organizacija, SZO\nUpozorenje SZO Moskvi zbog vakcina


Korona u Nišu odnela još sedam života - JuGmedia\nKorona u Nišu odnela još sedam života\nUprkos svim naporima lekara niškog Kliničkog centra 7 pacijenata sa potvrđenim virusom covid -19 je preminulo, a 13 su priključeni na aparate za veštačku ventilaciju i nalaze se u jako teškom opštem stanju.\nU kovid objektima u Nišu hospitalizovana su ukupno 330 pacijenata. Kod 179 pacijenta je potvrđeno prisustvo virusa, a među hospitalizovanim pacijentima nema dece.\nKako navode u Kliničkom centru, svi pacijenti su pod 24 – časovnim nadzorom i detaljnim monitoringom životnih funkcija od strane lekara i medicinskog osoblja niškog Kliničkog centra. Njihov klinički status se procenjuje iz minuta u minut, a terapijske mere preduzimaju u odnosu na terapijski odgovor.\nU Srbiji umrla još 61 od Covida, zaražena još 7.041 osoba\nDule Savic torpedovao Radnički


Novi način borbe protiv raka - Zdravlje\nHomeOstale kategorijeZanimljivoNovi način borbe protiv raka\nNaučnici u Švedskoj razvili su „potpuno nov mehanizam“, kako ga nazivaju, za borbu protiv raka uz pomoć „eksplodirajućih“ ćelija raka.\nStručnjaci za rak sa Karolinska instituta u Stokholmu tvrde da su uspjeli da preokrenu proces rasta tumora mozga kod miševa dajući im supstancu po imenu Vacquinol-1 koja se može uzimati i u formi tablete.\nOvo otkriće predstavlja kulminaciju duge potrage za novim načinima za liječenje raka, tokom koje su naučnici izlagali ćelije tumora stotinama različitih molekula kako bi proučili njihov efekat.\nVacquinol-1 je tokom ovog procesa izolovan kao najuspješniji i istraživači sada žele da ubrzano prijeđu u fazu 1 testiranja na ljudima.\nŠest od osam miševa koji su primili tretman uspjelo je da u životu ostane 80 dana u poređenju sa svega 30 dana koliko su živjeli miševi u kontrolnoj grupi.


RTS :: Predsednik posetio spomen-sobu žrtava na KiM\nDruštvo Predsednik posetio spomen-sobu žrtava na KiM\nutorak, 14. nov 2017, 11:22 -> 19:06\nTokom posete spomen-sobi posvećenoj kidnapovanim i ubijenim civilima, vojnicima i policajcima na Kosovu i Metohiji i žrtvama NATO bombardovanja, predsednik Srbije Aleksandar Vučić najavio je proširenje nadležnosti Komisije za nestala lica.\nTa komisija do sada se bavila nestalima, ali ne i kidnapovanima i ubijenima. Porodice kidnapovanih, ubijenih i nestalih Srba od predsednika su tražile i adekvatno spomen-obeležje za sve žrtve.\nVučić je poručio da će biti postavljena spomen-soba za sve kosovskometohijske i druge žrtve i istakao da se nada da ćemo uspeti da sačuvamo svoju zemlju i da nemamo više ovakvih spomen-soba.\nNaveo je da je na takvom mestu teško racionalno govoriti, ali da će se pokušati, ako postoje bilo kakve osnove sumnje da se vode istrage protiv počinilaca zločina.\nU tom smislu predsednik Srbije je rekao da se ne može mnogo očekivati, ne zato što nema želje da se to uradi, već zbog toga što je mnogo vremena prošlo.\n"Mi Srbi, i ponosan sam na to, uspeli smo da pokažemo poštovanje prema žrtvama drugih naroda i osudimo mnoge koji su sa srpskim imenom i prezimenom počinili zločine. A ono što me boli je da malo gde možete da naiđete na iskrenu suzu zbog bilo koje srpske žrtve u međunarodnoj zajednici", rekao je Vučić.\n"Moramo da kažemo da su i naše žrtve bile ogromne, da smo izgubili mnogo ljudi, da je na stotine hiljada ljudi napustilo svoja ognjišta, da o tome treba da govorimo, rešavamo probleme, ali i da ne zaboravimo na one koji su branili svoju zemlju i one koji su bili krivi samo zato što su pripadali srpskom rodu", dodao je.\nPatrijarh: Važno da ne zaboravimo KiM\nPatrijarh Irinej je poručio da je svako zlo privremeno i da ne može kao takvo opstati.\nDodao je da je narod na KiM pao pred nepravdom sveta, kao i da su sukobi između dva naroda koji su godinama delili život na istoj teritoriji bili "zlo doba".\n"Na Kosovu je pravda i istina zakopana. Zlo ako zakopate umreće, ako istinu zakopate, ona će vaskrsnuti. Tako se nadamo da će istina o svim zlodelima vaskrsnuti", rekao je Irinej.\nPatrijarh je dodao da svi zločini na KiM traže osvetu, ali ne ljudsku, već Božju.\nOn je istakao da su prostorije Udruženja porodica kidnapovanih i ubijenih na Kosovu i Metohiji mesto tuge ne samo roditelja i srodnika ubijenih već i celog srpskog naroda.\n"Za nas je danas važno da ne zaboravimo Kosovo i Metohiju, to je naša zemlja koja je i ranije, a naročito u naše doba, isprljana krvlju. Mnogi kažu – to je volja Božja, ali nije, nikome Bog ne želi zlo. To je dopuštenje Boga, on zna zašto je to dopustio, da dođemo sebi i cenimo vrednost Kosova", rekao je Irinej.\nPatrijarh je zaključio da veruje da će pravda kad-tad pobediti, a da je na nama da "čekamo ispunjenje te pravde".\nPredsednik Udruženja porodica kidnapovanih i ubijenih na Kosovu i Metohiji Simo Spasić rekao je da je ovaj dan značajan, jer se konačno u spomen-sobi kosovskih žrtava nalaze zajedno najviši predstavnici države i Crkve.\n"Imamo dokumenta da je savezna vlada Koštunice i republička vlada Đinđića na nagovor Čede Jovanovića i Čanka oslobodila 2.108 albanskih terorista. Zato me boli kada oni koji su doprineli našoj tragediji napadaju našu državu, Vladu, predsednika i Crkvu", rekao je Spasić.\n"Mi kao Udruženje nećemo da se mešamo u politiku, ali mogu reći da stojimo iza svake odluke našeg predsednika. Možemo da se pomirimo sa Albancima, ali ne sa albanskim zločincima. Kao što je predsednik Vučić dobro rekao, nije sve na Kosovu srpsko, ali severni deo KiM ne može da pripada 'republici Kosovo'", rekao je Spasić.\n"Jedino Srbija nema zakonom regulisana prava civilnih žrtava, tu nam treba vaša pomoć. Takođe, da se zid plača pretvori u spomenik za sve žrtve, civile, vojnike, policajce koji su ubijeni na KiM i u NATO bombardovanju. Isto tako, 10. jun, kad je potpisana Rezolucija 1244, da država obeleži, ne da bude državni praznik, ali da bude datum za obeležavanje kosmetskih žrtava", rekao je Spasić.


Zellite li da radite preko - Mali oglasi Biznis i zaposlenje\nMali oglas: Zellite li da radite preko...\nZellite li da radite preko interneta? Sada imate mogucnost da radite i zaradite onoliko koliko zelite. Potpuno novo u nasoj zemlji. Iskoristite tu priliku! Takodje dobijate Vas web sajt i cak 10 email adresa!\nIdentifikacioni broj oglasa: - 20060909093145\nLink oglasa: https://www.inter.rs/mali-oglasi/20060909093145\t/\nSlični mali oglasi - radite, onoliko, zaradite, koliko, zelite, potpuno, mogucnost


Četvoročlanu porodicu porodično putničko zdravstveno osiguranje za 10 dana na putu i letovanju u Crnoj Gori, Grčkoj, Italiji, kao i ostalim zemljama Evropske unije, koštaće 20,7 evra, što važi za sume osiguranja do 35.000 evra. Porodicu bi paket putnog osiguranja koštao 3,57 evra po danu (pravna i putna asistencija, osiguranje od nesrećnog slučaja – nezgode i osiguranje od građanske odgovornosti), to jest 35,7 evra za deset dana odmora. Uz ugovaranje pokrića otkaza putovanja za aranžman od 1.800 evra akcijska cena je svega 48 evra.\nDakle, za putničko zdravstveno osiguranje, odnosno paket putnog osiguranja, u sklopu Letnje akcije Kompanije „Dunav osiguranje“ nudimo Vam popuste, ali i neke druge mogućnosti. Pri ugovaranju putničkog zdravstvenog osiguranja, odnosno ugovaranju paketa putnog osiguranja, „Dunav“ Vam odobrava sledeće komercijalne popuste:\n- 15% na paket putnog osiguranja ukoliko se zaključuje samo osnovno osiguravajuće pokriće (putničko zdravstveno osiguranje, osiguranje od posledica nesrećnog slučaja – nezgode i osiguranje od građanske odgovornosti), odnosno 20% popusta na premiju osiguranja u slučaju ugovaranja jednog ili oba dopunska pokrića (osiguranje od otkaza putovanja i osiguranje prtljaga), s tim da se ti popusti primenjuju za poslovna i turistička putovanja u inostranstvu koja u kontinuitetu ne traju duže od 90 dana.\nNavedeni popusti primenjuju se pri zaključivanju individualnih, porodičnih i grupnih ugovora o osiguranju.\nPored ovoga, osiguranici i (ili) ugovarači koji zaključe ugovor o putničkom zdravstvenom osiguranju, odnosno paket putnog osiguranja, mogu da koriste i druge komercijalne popuste i pogodnosti:\n- međunarodna karta osiguranja po ceni od 1.800 dinara ukoliko je kod „Dunav osiguranja“ zaključeno osiguranje od auto-odgovornosti, ili se ono zaključuje tokom akcijskog perioda;\n- 30% popusta na premiju osiguranja pomoći na putu ukoliko je početak trajanja osiguranja u akcijskom periodu;\n- zaključenje polise osiguranja imovine i članova domaćinstva po specijalnoj ceni putem paketa „letnja čuvarkuća“, kreiranog za pružanje pokrića u periodu godišnjih odmora, ako je početak trajanja osiguranja u akcijskom periodu.\nSve u vezi sa uslovima Letnje akcije i još nekim uslugama „Dunav osiguranja“ zainteresovani građani mogu saznati na više od 600 prodajnih mesta Kompanije ili besplatnim pozivom na telefonski broj Kontakt centra 0800 386 286, kao i putem internet adrese www.dunav.com